MINISTERUL SĂNĂTĂȚII

**Ordin**

**privind aprobarea regulamentului de organizare şi funcţionare și a structurii organizatorice a direcţiilor de sănătate publică judeţene şi a municipiului Bucureşti**

Văzând Referatul de aprobare al Direcţiei generale de asistență medicală și sănătate publică din cadrul Ministerului Sănătăţii nr……………………….,

Având în vedere prevederile art. 23 din Legea nr. 95/2006 privind reforma în domeniul sănătății, republicată, cu modificările și completările ulterioare;

În temeiul art. 7 alin. (4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările și completările ulterioare,

ministrul sănătăţii emite următorul

ORDIN

Art. 1 - Se aprobă regulamentul de organizare şi funcţionare a direcţiilor de sănătate publică judeţene şi a municipiului Bucureşti, prevăzut în anexa care face parte integrantă din prezentul ordin.

Art. 2 - (1) Direcţiile de sănătate publică judeţene şi a municipiului Bucureşti sunt conduse de un director executiv, care este ajutat de un director executiv adjunct de sănătate publică şi de un director executiv adjunct economic.

(2) Conducerea direcţiilor de sănătate publică judeţene şi a municipiului Bucureşti colaborează cu autorităţile administraţiei publice locale, managerii unităţilor sanitare cu paturi şi ambulatorii de specialitate, precum şi cu cabinetele de asistenţă medicală primară în aplicarea reglementărilor din domeniul sănătăţii publice, în condiţiile legii.

(3) În subordinea directorului executiv se pot organiza compartimente funcționale în următoarele domenii de activitate: resurse umane, juridic, audit public, secretariat/registratură, relaţii cu publicul, avize/autorizări, statistică în sănătate publică, cu respectarea prevederilor legale.

(4) În subordinea directorului executiv se organizează compartimente funcționale în următoarele domenii de activitate: gestionarea fondurilor publice, asistenţă medicală, asistență medicală comunitară, inspecție farmaceutică, control în sănătate publică, cu respectarea prevederilor legale.

Art. 3 - (1) Activitatea financiară a direcţiei de sănătate publică judeţene şi a municipiului Bucureşti se desfăşoară pe baza bugetului de venituri şi cheltuieli aprobat de Ministerul Sănătăţii, în condiţiile legii.

(2) Directorul executiv al direcţiei de sănătate publică judeţene şi a municipiului Bucureşti este ordonator secundar de credite, în condiţiile legii, şi în această calitate repartizează creditele bugetare aprobate de ordonatorul principal de credite pentru bugetul propriu şi pentru bugetele instituţiilor publice din teritoriul arondat, după caz.

Art. 4 - (1) Statul de funcţii și organigrama direcţiilor judeţene de sănătate publică şi a municipiului Bucureşti se aprobă prin ordin al ministrului sănătăţii, cu respectarea numărului de posturi repartizat.

(2) Ocuparea funcțiilor publice de conducere vacante și temporar vacante menționate la art. 2 alin. (1) din prezentul ordin, se face în condițiile prevăzute de Ordonanța de urgență a Guvernului nr. 57/2019 privind Codul administrativ, cu modificările și completările ulterioare, prerogativa numirii aparținând ministrului sănătății.

(3) Personalul direcţiei de sănătate publică judeţene şi a municipiului Bucureşti este constituit din funcţionari publici, personal de specialitate medico-sanitar și auxiliar sanitar și alt personal contractual.

(4) În funcţie de distribuţia teritorială a populaţiei, caracteristicile epidemiologice specifice, posibilităţile de dotare şi încadrare cu personal de specialitate, la propunerea directorului executiv al direcţiei de sănătate publică judeţene şi a municipiului Bucureşti pot fi desemnate în teritoriul administrativ puncte de lucru fixe, deservite de personal medico-sanitar din structura proprie a direcţiei de sănătate publică județene și a municipiului București, exclusiv pentru activităţi specifice serviciului de supraveghere în sănătate publică.

Art. 5 - La data intrării în vigoare a prezentului ordin se abrogă Ordinul ministrului sănătăţii nr. 1078/2010 privind aprobarea Regulamentului de organizare şi funcţionare şi a structurii organizatorice a direcţiilor de sănătate publică judeţene, respectiv a municipiului Bucureşti, publicat în Monitorul Oficial al României, Partea I, nr. 550 din 5 august 2010, cu modificările și completările ulterioare.

Art. 6 - Prezentul ordin se publică în Monitorul Oficial al României, partea I.

MINISTRUL SĂNĂTĂȚII

PROF. UNIV. DR. ALEXANDRU RAFILA

**ANEXA 1**

**Regulamentul de organizare şi funcţionare și a structurii organizatorice a direcţiilor de sănătate publică judeţene şi a municipiului Bucureşti**

**Art. 1** - Direcţiile de sănătate publică judeţene şi a municipiului Bucureşti sunt servicii publice deconcentrate, cu personalitate juridică, subordonate Ministerului Sănătăţii, reprezentând autoritatea de sănătate publică la nivel județean, care realizează politicile şi programele naţionale de sănătate publică, elaborează și implementează acțiuni locale de sănătate publică, autorizează structurile sanitare, eliberează decizii de conformitate în vederea autorizării unităților farmaceutice sau decizii de neconformitate, efectuează controlul în sănătate publică, organizează evidenţele statistice pe probleme de sănătate, precum şi de planificare şi derulare a investiţiilor finanţate de la bugetul de stat pentru sectorul de sănătate, precum și din fonduri externe rambursabile și nerambursabile, sponsorizări și donații.

Art. 2 - Direcţiile de sănătate publică județene și a municipiului București evaluează şi monitorizează modul de asigurare a asistenţei medicale curative şi preventive din unităţile sanitare de pe teritoriul arondat, în scopul asigurării accesului la asistență medicală sau servicii medicale oricărei persoane din raza județului.

Art. 3 - Direcţiile de sănătate publică judeţene şi a municipiului Bucureşti, prin personalul desemnat, asigură implementarea programelor naționale de sănătate publică derulate prin structurile proprii, precum și coordonarea, monitorizarea și controlul implementării programelor naționale de sănătate publică derulate în baza contractelor încheiate cu instituții publice, furnizori de servicii medicale din rețeaua autorităților administrației publice locale și a ministerelor și instituțiilor cu rețea sanitară proprie, precum și cu furnizori de servicii medicale privați, în condițiile prevăzute în normele tehnice de realizare a programelor naționale de sănătate publică.

Art. 4 - Direcțiile de sănătate publică județene și a municipiului București exercită atribuţii specifice de control în sănătatea publică, în domeniile de competenţă, prin personalul împuternicit de Ministerul Sănătăţii.

Art. 5 - Direcţiile de sănătate publică judeţene şi a municipiului Bucureşti, în colaborare cu autorităţile administrației publice locale, cu organismele profesionale ale personalului medical, cu instituţii de învăţământ şi organizaţii guvernamentale şi neguvernamentale, organizează activităţi în domeniul sănătăţii publice.

Art. 6 - Direcţiile de sănătate publică judeţene şi a municipiului Bucureşti autorizează serviciile de asistenţă medicală din teritoriu, organizează, coordonează şi participă la asistenţa medicală în situații de urgență de tip epidemii, calamităţi naturale şi alte situaţii deosebite, organizează, coordonează şi răspund de pregătirea reţelei sanitare pentru apărare, sub coordonarea Ministerului Sănătăţii.

Art . 7 - Direcţiile de sănătate publică judeţene şi a municipiului Bucureşti duc la îndeplinire obligațiile care decurg din punerea în executare a măsurilor de siguranță, așa cum rezultă din Codul de procedură penală.

Art. 8 - Direcţiile de sănătate publică judeţene şi a municipiului Bucureşti organizează culegerea şi prelucrarea datelor statistice de la toţi furnizorii de servicii medicale clinice si paraclinice, publice și private, indiferent de forma de organizare, întocmesc şi transmit rapoarte statistice periodice către instituţiile desemnate în acest scop, furnizează date statistice, la solicitare, conform legislației în vigoare.

Art. 9 - Direcţiile de sănătate publică judeţene şi a municipiului Bucureşti avizează solicitările privind înființarea sau desființarea unităților sanitare publice sau private, structura organizatorică, reorganizarea, schimbarea sediului şi a denumirilor acestora, în conformitate cu prevederile Legii nr. 95/2006 privind reforma în domeniul sănătății, republicată, cu modificările și completările ulterioare;

Art. 10 - Direcţiile de sănătate publică judeţene şi a municipiului Bucureşti propun reprezentanţi în consiliul de administrație al spitalelor publice din rețeaua administrației publice locale sau al spitalelor publice din rețeaua Ministerului Sănătății, la solicitarea acestuia.

Art. 11 - La cererea unor persoane fizice sau juridice, direcţiile de sănătate publică judeţene şi a municipiului Bucureşti efectuează, potrivit dispoziţiilor legale, servicii medicale de sănătate publică, pentru care se percep tarife potrivit actelor normative în vigoare.

Art. 12 - Veniturile realizate de direcţiile de sănătate publică judeţene şi a municipiului Bucureşti constituie venituri proprii, care se folosesc în condiţiile legii.

Art. 13 - Directorul executiv al direcţiei de sănătate publică judeţene şi a municipiului Bucureşti are următoarele atribuţii:

1. organizează şi coordonează, după caz, întreaga activitate a unităţii din directa subordine;
2. asigură condițiile și răspunde de cooordonarea tehnică și metodologică, precum și de monitorizarea și evaluarea activitații de asistență medicală comunitară, conform prevederilor OUG nr.18/2017 privind asistenţa medicală comunitară cu modificările și completările ulterioare aprobată prin Legea nr.180/2017 și a HG nr.324/2019 pentru aprobarea [Normelor metodologice privind organizarea, funcţionarea şi finanţarea activităţii de asistenţă medicală comunitară](https://idrept.ro/00201926.htm), inclusiv a actelor normative subsecvente. Desemnează, din cadrul compartimentului de asistență medicală comunitară, un responsabil care să asigure coordonarea la nivel judeţean a activităţilor de asistenţă medicală comunitară;

c) organizează, planifică și coordonează implementarea prin structurile proprii a activităților prevăzute în cadrul programelor naționale de sănătate publică și răspunde pentru desfășurarea activităților din acest domeniu, precum și pentru neîndeplinirea obligațiilor care revin direcției de sănătate publică în calitate de unitate de specialitate care implementează programe naționale de sănătate publică în conformitate cu prevederile din normele tehnice de realizare a programelor naționale de sănătate publică;

d) organizează, planifică și coordonează contractarea de către direcția de sănătate publică județeană respectiv a municipiului București a activităților din cadrul programelor naționale de sănătate publică cu instituții publice, furnizori de servicii medicale din rețeaua autorităților administrației publice locale și a ministerelor și instituțiilor cu rețea sanitară proprie, precum și cu furnizori de servicii medicale privați, în condițiile prevăzute în normele tehnice de realizare a programelor naționale de sănătate publică și semnează în numele și pentru direcția de sănătate publică contractele încheiate; răspunde pentru desfășurarea activităților din acest domeniu, precum și pentru neîndeplinirea obligațiilor care revin direcției de sănătate publică în calitate de unitate de specialitate care implementează programe naționale de sănătate publică în conformitate cu prevederile din normele tehnice de realizare a programelor naționale de sănătate publică;

e) organizează și coordonează activitatea de control a implementării programelor naţionale de sănătate publică;

f) desemnează prin decizie componența echipelor în vederea participării acestora la activități de control realizate în unități de specialitate care implementează programe naționale de sănătate publică în baza relației contractuale încheiate cu direcția de sănătate publică ;

g) stabilește și urmărește îndeplinirea atribuțiilor de serviciu de către personalul de conducere din subordine în realizarea activităților din cadrul programelor naționale de sănătate publică, în finanțarea și execuția bugetului alocat pentru implementarea acestora, precum și în realizarea și raportarea indicatorilor specifici;

h) desemnează prin decizie coordonatorii programelor naționale de sănătate publică;

i) organizează și coordonează activitățile de implementare, monitorizare și evaluare a programelor naționale de sănătate publică desfășurate de compartimentul de asistență medicală și programe de sănătate publică în următoarele domenii: prevenirea, supravegherea și controlul bolilor netransmisibile, transplantului de organe, țesuturi și/sau celule de origine umană și al acordării serviciilor de sănătate publică specifice femeii și copilului;

j) repartizează atribuțiile necesare pentru implementarea activităților în cadrul programelor naționale de sănătate publică din domeniile prevăzute la lit.i) către personalul compartimentului de asistență medicală și programe de sănătate publică și include aceste atribuții în fișele de post;

k) coordonează organizarea evidenței datelor care stau la baza raportării, centralizării și analizei periodice a indicatorilor programelor naționale de sănătate publică implementate direct prin compartimentul de asistență medicală și programe de sănătate publică sau de către unităţile de specialitate aflate în relație contractuală cu direcția de sănătate publică pentru realizarea activităților din cadrul programelor naționale de sănătate publică din teritoriul arondat în domeniile prevăzute la lit. i) în condițiile prevăzute în normele tehnice de realizare a programelor naționale de sănătate publică;

l) identifică măsurile privind îmbunătăţirea implementării programelor naționale de sănătate publică la nivel local și le comunică unităților de asistență tehnică și management;

m) coordonează elaborarea și implementarea acțiunilor de sănătate publică în concordanţă cu priorităţile de sănătate publică identificate la nivel local;

n) evaluează anual rezultatele activităţii direcției şi propune strategiile pentru ameliorarea stării de sănătate a populaţiei din teritoriu;

o) analizează periodic starea de sănătate a populaţiei din teritoriul arondat, în scopul identificării principalelor probleme de sănătate publică, şi alocă prioritar resursele de care dispune pentru intervenţiile cu cea mai mare eficienţă în ameliorarea stării de sănătate;

p) informează Ministerul Sănătăţii şi autorităţile administraţiei publice locale asupra stării de sănătate a populaţiei şi asupra concluziilor care rezultă din evaluare, periodic şi ori de câte ori consideră necesar, şi coordonează elaborarea raportului anual asupra stării de sănătate a comunităţii la nivel judeţean şi al municipiului Bucureşti;

q) verifică aplicarea legislaţiei de către instituţiile şi unitățile saniatre care au responsabilităţi în domeniul sănătăţii, colaborând în acest scop cu organismele profesionale din domeniul medico-sanitar la nivel local, cu autorităţile administrației publice locale şi cu alte instituţii abilitate;

r) în calitate de ordonator secundar de credite, aprobă angajarea, lichidarea şi ordonanţarea cheltuielilor în condiţiile legii; îndeplinește atribuțiile prevăzute în normele tehnice de realizare a programelor naționale de sănătate publică care revin ordonatorilor de credite ai unităților de specialitate care implementează programe naționale de sănătate publică și răspunde în cazul nerespectării acestora;

s) respectă şi implementează reglementările Legii responsabilităţii fiscal-bugetare nr. 69/2010 şi aplică la termen măsurile dispuse de Ministerul Sănătăţii, conform dispoziţiilor legale în vigoare;

ș) sprijină activitatea de audit public intern din cadrul direcţiei de sănătate publică judeţene şi a municipiului Bucureşti.

t) avizează şi înaintează spre aprobare Ministerului Sănătăţii lista personalului împuternicit pentru desfăşurarea activităţii de control în sănătate publică;

ț) colaborează cu autorităţile administraţiei publice centrale şi locale în vederea îndeplinirii atribuţiilor ce revin direcţiei de sănătate publică judeţene şi a municipiului Bucureşti;

u) evaluează necesarul de resurse umane în domeniul asistenței medicale comunitare, emite recomandări în acest sens, avizează înființarea posturilor și controlează respectarea legislației în domeniul asistenței medicale comunitare;

v) evaluează necesarul de resurse umane în domeniul asistenței medicale școlare, emite recomandări în acest sens și controlează respectarea legislației în domeniul asistenței medicale școlare;

w) coordonează fundamentarea finanţării şi propune Ministerului Sănătăţii alocarea resurselor necesare desfăşurării activităţii;

x) întocmește fișele de post ale personalului din subordine și asigură evaluarea performanțelor profesionale ale acestuia;

y) desemnează membrii în comisiile de concurs/examen și în comisiile de soluționarea a contestațiilor, în conformitate cu prevederile legale aplicabile fiecărei categorii de personal;

z) emite decizia de conformitate sau neconformitate a spaţiului unităţii farmaceutice pe baza raportului de inspecţie întocmit de către personalul împuternicit din cadrul compartimentului farmaceutic conform art. 10 alin. (5) din Legea farmaciei nr. 266/2008 republicată, cu modificările şi completările ulterioare;

aa) stabileşte proceduri de informare a opiniei publice cu privire la rezultatele activităţilor de supraveghere în sănătatea publică şi în situaţii cu risc pentru populaţie;

ab) desemnează un responsabil de protecţia informaţiilor clasificate din instituție;

ac) în vederea organizării activităţii, directorul executiv emite decizii.

Art. 14 - Directorul executiv adjunct economic al direcţiei de sănătate publică judeţene, respectiv a municipiului Bucureşti are următoarele atribuţii:

1. coordonează activitatea economică, administrativă și de achiziții publice a instituției;

b) coordonează activitatea de elaborare, finanţare, execuţie şi raportare a indicatorilor financiari din bugetul de venituri şi cheltuieli al direcţiei de sănătate publică judeţene şi a municipiului Bucureşti, precum şi al unităţilor din subordine;

c) asigură respectarea disciplinei financiare şi bugetare la nivelul direcţiei de sănătate publică judeţene şi a municipiului Bucureşti şi controlează aceste activităţi la nivelul unităţilor din coordonare;

d) aplică la termen măsurile dispuse de Ministerul Sănătăţii, conform dispoziţiilor legale în vigoare;

e) răspunde de organizarea şi ţinerea la zi a contabilităţii patrimoniului aflat în administrare şi a execuţiei bugetare;

f) răspunde de realitatea şi exactitatea datelor cuprinse în situaţiile financiare centralizate trimestriale şi anuale, precum şi de prezentarea acestora la termenul stabilit de organul ierarhic superior;

g) răspunde de organizarea evidenţei contabile a cheltuielilor pe fiecare program/subprogram, pe surse de finanţare şi pe subdiviziunile clasificaţiei bugetare, atât în prevederi, cât şi în execuţie, precum și de organizarea evidenţei tehnico-operative pentru implementarea fiecărui program/subprogram naţional de sănătate publică, în conformitate cu prevederile legale în vigoare;

h) propune Ministerului Sănătăţii indicatorii financiari ce urmează a fi incluşi în legea anuală a bugetului de stat;

i) răspunde de executarea indicatorilor economico-financiari din bugetul propriu şi urmăreşte executarea acestora în baza bugetului aprobat;

j) coordonează estimarea și fundamentarea bugetului necesar pentru implementarea programelor naționale de sănătate publică;

k) îndeplinește atribuțiile care îi revin în gestionarea sumelor alocate pentru implementarea programelor naționale de sănătate publică în conformitate cu prevederile din nromele tehnice de realizare a programelor naționale de sănătate publică și răspunde pentru neîndeplinirea acestora;

l) coordonează și răspunde de încheierea contractelor de achiziție a bunurilor și serviciilor necesare pentru derularea programelor naționale de sănătate publică în limita creditelor de angajament alocate cu această destinație și potrivit destinației aprobate prin normele tehnice de realizare a programelor naționale de sănătate publică; coordonează și răspunde de efectuarea plăților aferente acestor contracte în limita creditelor bugetare și cu respectarea prevederilor legale aplicabile în domeniul financiar - contabil;

m) coordonează și răspunde de încheierea cu unitățile de specialitate a contractelor pentru realizarea activităților din cadrul programelor naționale de sănătate publică în condițiile încadrării în limita creditelor de angajament alocate cu această destinație și răspunde de efectuarea finanțărilor pentru activitatea realizată de unitățile de specialitate cu încadrarea în limita creditelor bugetare alocate și cu respectarea prevederilor legale aplicabile în domeniul financiar - contabil;

n) elaborează propuneri de casare şi transfer de bunuri materiale, pe care le înaintează Ministerului Sănătăţii;

o) răspunde de întocmirea lunară a execuţiei bugetului de stat, pe care o înaintează Ministerului Sănătăţii;

p) răspunde de întocmirea lunară a necesarului de credite bugetare pentru luna următoare pe titluri de cheltuieli şi programe de sănătate publică, pe care le înaintează Ministerului Sănătăţii;

q) pe baza evaluării bazei tehnico-materiale existente în teritoriu, stabileşte priorităţile de dezvoltare şi întreţinere a acesteia, propunând lucrări de investiţii, consolidare clădiri şi reparaţii capitale;

r) răspunde de efectuarea finanţării lunare, a acţiunilor de sănătate de la nivelul unităţilor sanitare din teritoriul arondat; răspunde de contractarea şi decontarea sumelor, reprezentând drepturi salariale şi cheltuieli materiale, în conformitate cu prevederile legale, pentru structurile medicale și personalul medical pentru care finanțarea se asigură de la bugetul Ministerului Sănatății: cabinete de medicină sportivă, planning familial, HIV/SIDA, TBC, centre de sănătate mintală și pentru prevenirea adicțiilor, cercetare, rezidenţi an I - VII, UPU - UPU SMURD, asistenta medicala comunitara, asistență medicală școlară, unități de asistență medico-sociale;

s) stabileşte necesarul de credite bugetare anuale pentru lucrări de investiţii, consolidări clădiri şi reparaţii capitale pentru unităţile subordonate;

ș) analizează periodic modul de derulare a procesului investiţional şi solicită ordonatorului principal de credite modificări valorice ale creditelor repartizate anual pe obiective de investiţii, acolo unde este cazul.

Art. 15 - Directorul executiv adjunct de sănătate publică are următoarele atribuții:

a) reprezintă instituția în lipsa directorului executiv, în condițiile art. 438 din Ordonanța de Urgență a Guvernului nr. 57 din 2019 privind Codul administrativ;

b) răspunde, împreună cu directorul executiv, de planificarea, organizarea și îndeplinirea atribuțiilor direcției de sănătate publică;

c) coordonează activitatea de evaluare a stării de sănătate a populației din teritoriul arondat și propune directorului executiv activități specifice pentru îmbunățirea acesteia;

d) propune directorului executiv numirea prin decizie a coordonatorilor programelor de sănătate din cadrul structurilor direcției;

e) coordonează şi monitorizează îndeplinirea indicatorilor prevăzuți în strategia națională de sanătate

Art. 16 - Medicul şef, cu pregătire profesională de medic, confirmat în specialităţile de epidemiologie, igienă, medicina muncii, microbiologie medicală, medicina de laborator sau sănătate publică și management, coordonează activităţile serviciilor de supraveghere şi control boli transmisibile, evaluarea factorilor de risc din mediul de viaţă şi muncă, evaluarea şi promovarea sănătăţii, respectiv laboratorul de diagnostic şi investigare în sănătate publică, cu următoarele atribuţii:

a) organizează, coordonează şi monitorizează activitatea serviciilor din subordine directă;

b) coordonează şi monitorizează activitatea de sănătate publică desfăşurată de furnizorii de servicii medicale, indiferent de forma de organizare;

c) coordonează la nivel teritorial desfăşurarea activităţilor de prevenire şi limitare a răspândirii bolilor transmisibile, inclusiv în situaţii de risc epidemiologic;

d) coordonează la nivel teritorial desfăşurarea activităţilor de prevenire şi limitare a răspândirii bolilor transmisibile, inclusiv în situaţii de risc epidemiologic;

e) coordonează şi controlează modul de constituire, gestionare şi reîntregire a rezervei antiepidemice judeţene;

f) organizează, coordonează, monitorizează și evaluează activitățile desfășurate de serviciile din subordinea directă în domeniul implementării programelor naționale de sănătate publică din următoarele domenii: prevenirea, supravegherea și controlul bolilor transmisibile, monitorizarea factorilor determinanți din mediul de viață și muncă și promovarea sănătății și a unui stil de viață sănătos în condițiile prevăzute în normele tehnice de realizare a programelor naționale de sănătate publică în cadrul departamentului de supraveghere în sănătatea publică;

g) organizează, coordonează și monitorizează activitatea de contractare a activităților din cadrul programelor naționale de sănătate publică din domeniile prevăzute la lit. f) cu instituții publice, furnizori de servicii medicale din rețeaua autorităților administrației publice locale și a ministerelor și instituțiilor cu rețea sanitară proprie, precum și cu furnizori de servicii medicale privați, în condițiile prevăzute în normele tehnice de realizare a programelor naționale de sănătate publică;

h) propune directorului executiv adjunct de sănătate publică al direcţiei de sănătate publică repartizarea atribuțiilor necesare pentru implementarea activităților în cadrul programelor naționale de sănătate publică din domeniile prevăzute la lit.f) către personalul departamentului de supraveghere în sănătatea publică și include aceste atribuții în fișele de post;

i) răspunde de activitățile realizate în cadrul programelor programelor naționale de sănătate publică din domeniile prevăzute la lit.);

j) coordonează organizarea evidenței datelor care stau la baza raportării, centralizării și analizei periodice a indicatorilor programelor naționale de sănătate publică implementate direct prin structurile departamentului de supraveghere în sănătatea publică sau de către unităţile de specialitate aflate în relație contractuală cu direcția de sănătate publică pentru realizarea activităților din cadrul programelor naționale de sănătate publică din teritoriul arondat în domeniile prevăzute la lit. f) în condițiile prevăzute în normele tehnice de realizare a programelor naționale de sănătate publică;

k) coordonează identificarea măsurilor privind îmbunătăţirea implementării programelor naționale de sănătate publică la nivel local și le comunică directorului executiv adjunct de sănătate publică al direcţiei de sănătate publică județene, respectiv a municipiului București;

l) propune directorului executiv adjunct de sănătate publică al direcţiei de sănătate publică județene, respectiv a municipiunlui București desemnarea coordonatorilor programelor naționale de sănătate publică pentru domeniile prevăzute la lit. e.1) din cadrul personalului departamentului de supraveghere în sănătatea publică și include atribuțiile care le revin în fișele de post;

m) propune directorului executiv adjunct de sănătate publică al direcţiei de sănătate publică județene respectiv a municipiului București desemnarea persoanei/persoanelor din departamentul de supraveghere în sănătatea publică în vederea participării la activități de control realizate în unități de specialitate care implementează programe naționale de sănătate publică în domeniile prevăzute la lit. e.1)

n) organizează la nivel local activitatea de management a Programului național de vaccinare a populaţiei eligibile, desemnată prin Calendarul naţional de vaccinare, precum şi în situaţiile de risc epidemiologic identificat;

o) organizează culegerea şi prelucrarea informaţiilor statistice medicale din domeniul său de competenţă, primite de la unităţile sanitare publice si private, indiferent de forma de organizare, şi răspunde de transmiterea rapoartelor statistice periodice către instituţiile desemnate în acest scop;

p) aprobă, după caz, referatele de evaluare a unităţilor/activităţilor supuse reglementării, conform legislaţiei în vigoare;

q) coordonează activităţile de consultanţă de specialitate la cererea terţilor;

r)realizează supravegherea și analiza epidemiologică a stării de sănătate și a factorilor determinanți ai sănătății și participă la elaborarea raportului stării de sănătate a comunității și a raportului stării de sănătate în relație cu factorii de risc din mediul de viață și muncă;

s) îndeplineşte orice alte atribuţii stabilite de conducerea direcţiei în domeniul de competenţă;

ș) asigură dezvoltarea, promovarea, susținerea și implementarea de planuri, acțiuni și intervenții care să vizeze creșterea nivelului de informare, creșterea alfabetizării în sănătate pentru a promova adoptarea comportamentelor sănătoase și sănătatea de-a lungul vieții în comunitățile din teritoriul arondat, în mod particular pentru grupurile aflate în situații de vulnerabilitate;

t) participă la promovarea acțiunilor care să genereze condiții sociale, educaționale și de mediu propice sănătății și să atenueze impactul negativ asupra sănătății publice.

Art. 17 (1) Serviciul de control în sănătate publică este coordonat metodologic de către Inspecția Sanitară de Stat din cadrul Ministerului Sănătății.

(2) Serviciul de control în sănătate publică este condus de un şef serviciu - inspector şef, cu pregătire profesională medic specialist/primar în specialităţile de igienă, epidemiologie, sănătate publică şi are în responsabilitate şi coordonare activităţile compartimentului inspecţie și controlul în sănătate publică și compartimentul inspecție și control în unități furnizoare de servicii medicale din teritoriul administrativ, cu următoarele atribuţii:

a) organizează şi implementează activitatea de control în sănătatea publică la nivel judeţean şi în municipiul Bucureşti;

b) propune directorului executiv lista persoanelor care urmează a fi împuternicite pentru desfăşurarea activităţii de control în sănătatea publică, în vederea aprobării de către Ministerul Sănătăţii;

c) elaborează planul tematic anual al activităţii de control în sănătatea publică la nivel judeţean şi în municipiul Bucureşti;

d) stabileşte şi aplică măsurile necesare pentru îmbunătăţirea activităţii de control în sănătatea publică la nivel judeţean;

e) constată şi sancţionează contravenţiile la normele igienico-sanitare, la normele de prevenire şi combatere a bolilor transmisibile şi infecţiilor asociate asistenței medicale, respectiv bolilor profesionale, la nivel judeţean;

f) evaluează periodic performanţele profesionale pentru personalul din subordine şi acordă calificativul anual;

g) facilitează formarea şi perfecţionarea profesională a inspectorilor la nivel judeţean;

h) analizează măsurile propuse de inspectorii sanitari din subordine şi emite documentele de autoritate sanitară: decizii de interzicere a activităţii, respectiv decizii de suspendare a activităţii, informarea altor instituţii publice abilitate;

i) notifică Institutul Naţional de Sănătate Publică asupra constatării neconformităţilor cu legislaţia în vigoare pentru produsele avizate/notificate de către aceste instituţii, în vederea luării măsurilor legale în vigoare;

j) participă în echipele de inspecţie şi control solicitate de conducerea direcţiei de sănătate publică sau iniţiate de către Ministerul Sănătăţii şi de către alte organe de specialitate ale administraţiei publice centrale şi locale;

k) informează opinia publică cu privire la rezultatele activităţilor de control în sănătatea publică prin procedura aprobată de directorul executiv.

Art. 18 - (1) Compartimentul farmaceutic este subordonat directorului executiv și are următoarele atribuţii specifice:

a) implementează și efectuează la nivel teritorial activitățile de inspecție de verificare a condițiilor în vederea autorizării de către Ministerul Sănătății, Direcția farmaceutică și dispozitive medicale, a unităților farmaceutice;

b) efectuează la nivel teritorial activitățile de inspecție de supraveghere şi control în unităţile farmaceutice, în baza planului anual de inspecții aprobat de Ministerul Sănătății, Direcția farmaceutică și dispozitive medicale;

c) efectuează la nivel teritorial activitățile de inspecție şi control în unităţile farmaceutice, ca urmare a sesizărilor primite cu privire activitatea farmaceutică a unităților farmaceutice prin intermediul Direcției farmaceutică și dispozitive medicale din cadrul Ministerului Sănătății;

d) informează Ministerul Sănătății, Direcția farmaceutică și dispozitive medicale, cu privire la persoanele împuternicite pentru desfăşurarea activităţii de inspecție și control în unitățile farmaceutice, inclusiv orice modificare care intervine ulterior în acest sens;

e) transmite propuneri către Ministerul Sănătății - Direcția farmaceutică și dispozitive medicale, privind planul tematic anual al activităţii de supraveghere și control al unităților farmaceutice la nivel judeţean, respectiv la nivelul municipiului Bucureşti;

f) în cadrul activității de supraveghere și control, constată contravențiile şi sancţionează unitățile farmaceutice pentru încălcarea dispozițiilor legii;

g) participă, la solicitarea Ministerului Sănătăţii - Direcția farmaceutică și dispozitive medicale, la activitatea de inspecție de control în cadrul echipelor mixte, împreună cu reprezentanți desemnați ai altor instituții de specialitate cu atribuții în domeniul farmaceutic, inclusiv ale Colegiului Farmaciștilor din România;

h) colaborează cu Ministerului Sănătății - Direcția farmaceutică și dispozitive medicale, în domeniul farmaceutic pentru orice alte situații care implică inspecția unităților farmaceutice autorizate.

(2) Inspecția în vederea autorizării unităților farmaceutice prevăzută la alin. (1) lit. a) constă în verificarea documentaţiei depuse de solicitanți pentru înfiinţarea, mutarea sau orice altă modificare a condiţiilor iniţiale de autorizare și efectuarea inspecției în ceea ce priveşte spaţiul și dotările unităţilor farmaceutice, în concordanță cu prevederile Legii farmaciei nr. 266/2008 republicată, cu modificările şi completările ulterioare, și Normele privind înfiinţarea, organizarea şi funcţionarea unităţilor farmaceutice, aprobate prin Ordinul ministrului sănătății nr. 444/2019, cu modificările și completările ulterioare.

(3) În cadrul compartimentului farmaceutic își desfășoară activitatea atât personal contractual cât și functionari publici cu asigurarea separării atribuțiilor de autorizare și inspecție.

(4) La activitatea de inspecţie şi control participă personal de specialitate împuternicit, din care face parte minimum un farmacist.

Art. 19 - Direcţiile de sănătate publică judeţene, respectiv a municipiului Bucureşti au următoarele atribuţii specifice, pe domenii de activitate:

(1)**. În domeniul resurselor umane:**

a) aplică prevederile legale în vigoare privind organizarea și dezvoltarea carierei în funcție de categoria de personal aplicabilă;

b) asigură organizarea și derularea optimă a concursurilor pentru posturile vacante și temporar vacante din cadrul direcțiilor de sănătate publică;

c) asigură întocmirea, verificarea și transmiterea către structura de specialitate din cadrul Ministerului Sănătății, a documentației referitoare la aprobarea / modificarea structurii organizatorice și a statului de funcții și răspunde de corectitudinea datelor transmise;

d) stabilește drepturile salariale pentru personalul direcției de sănătate publică județene respectiv a municipiului București, conform dispozițiilor legale în vigoare privind salarizarea personalului plătit din fonduri publice, aplicabile pentru fiecare categorie de personal bugetar;

e) raportează datele privind personalul contractual în registrul de evidență al salariaților (REVISAL);

f) colaborează cu Agenția Națională a Funcționarilor Publici ori de câte ori este nevoie sau la solicitarea acesteia;

g) întocmeşte situații statistice trimestriale sau ori de câte ori este cazul privind numărul de posturi aprobate / ocupate, precum și a drepturilor salariale aferente pentru unitățile finanțate integral de la bugetul de stat, bugetul asigurărilor sociale de sănătate și finanțate din venituri proprii și subvenții de la bugetul de stat, inclusiv pentru unitățile sanitare publice cu paturi al căror management a fost transferat autorităților administrației publice locale şi le înaintează structurii de specialitate din cadrul Ministerului Sănătăţii;

h) întocmeşte situații statistice ca urmare a solicitării Ministerului Sănătății, Institutului Național de Statistică sau a altor instituții publice, conform legii;

i) solicită Ministerului Sănătăţii aprobarea organizării concursului pentru ocuparea posturilor vacante de medici, farmacişti, biologi, chimişti, biochimişti şi asistenţi medicali din aparatul propriu, conform reglementărilor legale în vigoare;

j) participă la organizarea concursurilor şi examenelor pentru obţinerea de calificări, grade şi trepte profesionale, precum şi de intrare în rezidenţiat;

k) participă la organizarea concursurilor şi examenelor pentru unităţile sanitare cu personalitate juridică din teritoriu, potrivit legii;

l) asigură participarea direcţiilor de sănătate publică judeţene şi a municipiului Bucureşti, prin reprezentanţii săi, în comisiile paritare organizate la nivel judeţean pentru stabilirea necesarului de medici.

(2). **În domeniul juridic:**

a) analizează și avizează pentru legalitate actele administrative elaborate de compartimentele de specialitate din cadrul direcției de sănătate publică;

b) asigură asistența juridică compartimentelor de specialitate din cadrul direcției de sănătate publică, la solicitările formulate punctual de acestea;

c) din dispoziția conducerii direcției de sănătate publică participă la negocierea contractelor, asigură asistența juridică compartimentelor de specialitate la întocmirea proiectelor de contracte în care direcția de sănătate publică este parte și le avizează din punct de vedere al legalității acestora;

d) întocmește, la solicitarea compartimentelor de specialitate, puncte de vedere referitoare la aplicarea actelor normative;

e) participă, din dispoziția conducerii direcției de sănătate publică, cu respectarea limitelor de competență ale consilierului juridic și a dispozițiilor legale în materia incompatibilităților și conflictului de interese, în cadrul comisiilor, grupurilor de lucru constituite în cadrul direcției de sănătate publică;

f) formulează răspunsuri la petiții, memorii, plângeri prealabile, etc;

g) asigură reprezentarea direcției de sănătate publică în fața instanțelor judecătorești de toate gradele, a altor organe cu activitate administrativ-jurisdicțională, precum și a oricăror altor instituții de arbitraj;

h) reprezintă și apără interesele direcției de sănătate publică, în fața instanțelor judecătorești de toate gradele și a celorlalte organe cu activitate administrativ-jurisdicțională, a instituțiilor permanente de arbitraj, a organelor de urmărire penală, precum și în raporturile cu alte organisme, cu persoane juridice și persoane fizice, pe baza împuternicirii date de conducerea direcției de sănătate publică;

i) asigură întocmirea dosarului de instanță, formularea cererilor de chemare în judecată, cererilor privind constituirea ca parte civilă în dosarele penale sau alte tipuri de cereri, inclusiv de înscriere la masa credală, pe baza și în limita solicitărilor întocmite în acest sens de compartimentele de specialitate ale direcției de sănătate publică, aprobate de către conducere și însoțite de documentele justificative aferente;

j) asigură întocmirea tuturor actelor procedurale necesare apărării intereselor direcției de sănătate publică, în cauzele în care acesta a fost citat, în vederea prezentării lor în fața instanțelor judecătorești de toate gradele, în fața organelor de cercetare penală și a altor organe de jurisdicție, respectiv asigură formularea întâmpinărilor, apelurilor, recursurilor, cererilor de intervenție, concluziilor scrise, note scrise, în baza punctelor de vedere primite de la compartimentele de specialitate, în litigiile în care direcția de sănătate publică este parte;

k) propune acțiuni în justiție sau la alte organe cu atribuții jurisdicționale, modifică petitul cererilor sau renunță la acestea, inclusiv în căile de atac, numai cu aprobarea conducerii direcției de sănătate publică;

l) asigură comunicarea hotărârilor executorii, definitive și a celor aflate în faza de executare silită către compartimentele de specialitate în scopul punerii în executare de către acestea;

m) formulează proiectele de sesizare a organelor de cercetare și/sau urmărire penală pe baza și în limita solicitărilor transmise în acest sens de compartimentelor de specialitate, aprobate de către conducere;

n) transmite deciziile/hotărârile instanțelor de judecată prin care se constată obligații de plată în sarcina direcției de sănătate publică către compartimentele de specialitate, în vederea conformării obligațiilor de plată care incumbă în sarcina direcției și întreprinderii demersurilor necesare în vederea punerii în executare a acestora;

o) asigură consultanță juridică în cadrul direcției de sănătate publică pentru activitatea de contencios;

p) îndeplinește orice alte atribuții cu caracter juridic stabilite de conducerea direcției de sănătate publică.

(3). **În domeniul auditului public intern**

a) elaborează proiectul planului anual și multianual de audit public intern;

b) efectuează activităţi de audit public intern pentru a evalua dacă sistemele de management financiar şi control ale instituţiei proprii sunt transparente şi sunt conforme cu normele de legalitate, regularitate, economicitate, eficienţă şi eficacitate;

c) efectuează activităţi de audit public intern exercitat asupra activităţilor desfăşurate în cadrul unităţilor sanitare din coordonare;

d) informează structura de audit public intern din cadrul Ministerului Sănătăţii despre recomandările neînsuşite de conducătorul unităţii publice auditate, precum şi despre consecinţele acestora;

e) raportează periodic directorului executiv al direcţiei de sănătate publică judeţene şi a municipiului Bucureşti,  cu privire la constatările, concluziile şi recomandările rezultate din activităţile sale de audit;

f) ) elaborează raportul anual al activităţii de audit public intern şi îl înaintează  către structura de audit public intern din cadrul Ministerului Sănătăţii;

g) raportează imediat conducătorului unităţii publice şi structurii de control intern abilitate în cazul identificării unor iregularităţi sau posibile prejudicii.

h) elaborează programul de asigurare și îmbunătățire a calității auditului intern, care să permită un control continuu al eficacității acestuia.

(4). **În domeniul statisticii**

a) este responsabil pentru organizarea bazelor de date judeţene, verificarea şi codificarea informaţiilor medicale, în conformitate cu reglementările specifice în vigoare;

b) pune la dispoziţia tuturor structurilor interne interesate toate datele solicitate şi pune la dispoziţia structurilor externe direcţiei de sănătate publică judeţene şi a municipiului Bucureşti date statistice medicale, cu acordul conducătorului direcţiei şi în conformitate cu legislaţia în vigoare;

c) colaborează cu celelalte structuri ale direcţiei de sănătate publică judeţene şi a municipiului Bucureşti pe probleme legate de statistică medicală;

d) transmite informări operative, în timp real, persoanelor cu atribuţii de decizie;

e) colaborează cu structurile responsabile pentru supravegherea şi controlul bolilor transmisibile şi netransmisibile în realizarea rapoartelor periodice, precum şi a prognozelor;

f) organizează sistemul de evidenţă primară şi raportarea statistică sanitară la nivelul cabinetelor medicale publice și private, conform legislației în vigoare privind sistemul informațional din sănătate;

g) verifică și validează datele raportate cu evidenţele primare şi centralizatoare existente la nivelul unităților sanitare;

h) verifică, validează și centralizează dările de seamă de la nivelul judeţului şi centralizatoarele de activitate şi morbiditate lunare, trimestriale şi anuale;

i) verifică și codifică cauzele de deces în fișierele electronice ce cuprind date din buletinele statistice de deces şi ale nou-născutului mort primite de la Direcția Teritorială de Statistică, conform legislaţiei de stare civilă a populaţiei și le transmit completate cu codurile cauzelor de deces la Direcția Teritorială de Statistică.

j) verifică şi codifică fişele de decese perinatale, decese sub un an, decese 1-4 ani și decese materne şi le validează folosind fișierele electronice cu datele din buletinele statistice de deces transmise de INS.

k) comunică comisiei județene sau a municipiului București pentru analiza profesională a cauzelor deceselor și monitorizarea indicatorilor mortalității perinatale, infantile și 1-4 ani, respectiv comisiei județene profesionale de analiză a mortalității materne, neconcordanțele identificate între datele înregistrate în fișe și cele din fișierul INS,

l) organizează cursurile de perfecţionare a personalului de statistică şi instruirea cu privire la codificarea morbidităţii, a incapacităţii temporare de muncă şi buna completare a evidenţelor şi dărilor de seamă, cu spijinul metodologic al INSP, precum şi arhivarea formularelor statistice în conformitate cu indicatorul termenelor de păstrare a documentelor;

m) verifică, validează, centralizează și transmite către Institutul Național de Sănătate Publică, dările de seamă lunare, trimestriale şi anuale, precum și orice alte date de sănătate publică, de la toate unitățile sanitare, publice și private, de pe teritoriul județului/municipiului București, respectând termenele stabilite de acesta;

n) centralizează, verifică şi transmite situaţia unităţilor sanitare publice şi private (unităţi, paturi, personal, activitate) solicitate de Institutul Naţional de Statistică, respectând termenele stabilite de acesta;

o) transmite conform reglementărilor în vigoare datele statistice specifice solicitate de Institutul Naţional de Sănătate Publică şi/sau structurilor sale regionale;

p) gestionează evidenţa şi raportează, la termenele și solicitările INSP-CNSSP, mişcarea personalului medical pe unităţi, specialităţi medicale, gen şi vârstă şi actualizează permanent registrul naţional al medicilor;

q) primeşte raportările legate de activitatea spitalelor, constituie baza de date la nivel judeţean, le transmite Ministerului Sănătăţii, pentru decizii majore de politică sanitară şi pentru raportările necesare organismelor Uniunii Europene şi Organizaţiei Mondiale a Sănătăţii;

r) colectează datele statistice de la toate unitățile sanitare publice și private, indiferent de forma de organizare, care își desfășoară activitatea pe teritoriul județului sau al Municipiului București. Informează în scris Serviciul de inspecția și controlul în sănătate publică de la nivelul direcției de sănătate publică județene, respectiv a municipiului București, cu privire la netransmiterea informațiilor statistice medicale de către unitățile sanitare publice și private, în vederea aplicării măsurilor contravenționale conform legilației în vigoare;

s) transmite orice alte informații statistice de sănătate publică solicitate de către Institutul Naţional de Sănătate Publică cu repectarea cerințelor privind protecția datelor cu caracter personal;

ș) alte atribuţii specifice stabilite de directorul executiv al direcţiei de sănătate publică.

(5). **Secretariat şi registratură**

a) asigură evidenţa unităţilor şi serviciilor medicale din teritoriul administrativ: denumirea, nominalizarea conducerilor, adresele complete şi numerele de telefon ale unităţilor şi conducerilor acestora (inclusiv numerele de telefon de la domiciliu - fixe sau mobile);

b) asigură evidenţa contactelor de la nivelul direcţiilor publice locale şi centrale, precum şi a persoanelor din conducerea acestora (numele, prenumele, funcţia, adresa de reşedinţă, numerele de telefon etc.);

c) înregistrează lucrările transmise de conducerea direcţiei de sănătate publică judeţene şi a municipiului Bucureşti şi de serviciile din structura acestora către petenţi şi alte autorităţi, precum şi cele primite la conducerea direcţiei şi ţine evidenţa repartizării acestora, urmărind rezolvarea lor în termenele stabilite;

d) înscrie în registrul specific persoanele venite în audienţă la conducerea direcţiei de sănătate publică judeţene şi a municipiului Bucureşti, problemele prezentate de către acestea şi soluţiile date;

e) înregistrează şi ţine evidenţa lucrărilor primite sau transmise prin fax, email, corespondența

f) asigură evidența corespondenţei de la direcţia de sănătate publică judeţeană şi a municipiului Bucureşti, inclusiv modul de trimitere și asigura transmiterea acesteia;

g) întocmeşte evidenţa deplasărilor în teren ale salariaţilor direcţiei de sănătate publică judeţene şi a municipiului Bucureşti;

h) păstrează secretul de serviciu;

i) îndeplineşte şi alte sarcini dispuse de conducerea direcţiei de sănătate publică judeţene, respectiv a municipiului Bucureşti.

**(6).** R**elaţii cu publicul**:

a) colaborează cu structura de specialitate a Ministerului Sănătăţii în realizarea obiectivelor de comunicare prin mass-media ori prin mijloacele proprii ale direcţiei de sănătate publică judeţene respectiv a municipiului Bucureşti;

b) asigură desfăşurarea optimă a activităţii de relaţii publice;

c) asigură informarea permanentă referitoare la principalele activităţi ale direcţiei de sănătate publică judeţene şi a municipiului Bucureşti;

d) asigură o legătură permanentă între comunitate şi direcţia de sănătate publică judeţeană şi a municipiului Bucureşti, organizând pe baza unui program stabilit activitatea de audienţe pentru populaţie;

e) desfăşoară activitatea de analiză a cererilor cetăţenilor şi disponibilizează toate informaţiile necesare pentru soluţionarea problemelor prezentate sau solicitate;

f) informaţiile care constituie secrete de stat şi de serviciu vor fi accesate şi gestionate conform standardelor naţionale de protecţie a informaţiilor clasificate;

g) comunică Ministerului Sănătăţii date privind: adresa direcţiei de sănătate publică, numele şi prenumele persoanelor din conducere, numărul de telefon fix, mobil şi de fax, adresa de e-mail; denumirea şi adresa spitalelor din teritoriu, numele şi prenumele directorilor acestora, numărul de telefon şi de fax; denumirea şi adresa altor unităţi importante din teritoriu; modificările ce intervin în datele comunicate.

(7). **Structura de avizare şi autorizare are următoarele atribuții**:

a) primeşte, verifică şi înregistrează cererile şi documentaţiile pentru toate procedurile de reglementare în ceea ce priveşte proiectele de amplasare, construcţie şi amenajare a obiectivelor şi activităţilor;

b) primeşte, verifică şi înregistrează cererile şi documentaţiile de autorizare sanitară şi certificarea conformităţii în vederea funcţionării obiectivelor, altele decât cele supuse înregistrării la oficiul registrului comerţului de pe lângă tribunale;

c) repartizează documentele către structurile de specialitate;

d) asigură redactarea si eliberarea documentelor de reglementare în termenele stabilite de legislaţia în vigoare;

e) răspunde de managementul informaţiilor privind documentele de reglementare pe care le gestionează;

f) înregistrează declaraţiile pe propria răspundere şi le transmite serviciului de control în sănătate publică;

g) gestionează baza de date pentru documentele de reglementare eliberate şi o transmite periodic serviciului de control în sănătatea publică;

h) oferă informaţii, la solicitare, asupra procedurilor de reglementare a obiectivelor şi activităţilor;

i) îndeplinește alte atribuţii specifice stabilite de către directorul executiv al direcţiei de sănătate publică.

(8). **Compartimentul de asistență medicală comunitară**

1) Compartimentul de asistență medicală comunitară este condus de către un coordonator, care asigură și coordonarea activităţilor de asistenţă medicală comunitară, la nivel județean, denumit „coordonator județean asistență medicală comunitară”. În cazul în care compartimentul este compus dintr-un singur post, ocupantul acestuia este coordonatorul județean asistență medicală comunitară.

2) În cazul în care Compartimentul de asistență medicală comunitară nu poate fi organizat, atribuțiile compartimentului vor fi delegate unui salariat din cadrul direcției de sănătate publică, persoană care devine și coordonatorul județean de asistență medicală comunitară.

3) În domeniul asistenţei medicale comunitare Compartimentul de asistență medicală comunitară are următoarele atribuții:

a) coordonează tehnic şi metodologic, monitorizează, evaluează şi controlează activitatea de asistenţă medicală comunitară la nivel judeţean, monitorizează introducerea lunară a datelor activităţii de asistenţă medicală comunitară desfăşurate la nivel de judeţ în aplicaţia AMCMSR.gov.ro, în conformitate cu actele normative aplicabile;

b) asigură îndrumarea tehnică şi metodologică a activităţii de asistenţă medicală comunitară la nivel judeţean şi al municipiului Bucureşti;

c) acordă sprijin tehnic unităților/subdiviziunilor administrativ-teritoriale în domeniul evaluării nevoilor de asistență medicală comunitară în vederea acoperirii acestora, al stabilirii priorităţilor de planificare a dezvoltării reţelei de asistenţă medicală comunitară pentru acoperirea treptată a nevoilor, a implementării şi monitorizării politicilor de asistenţă medicală comunitară integrată la nivel județean;

d) propune și înaintează spre avizare directorului executiv planul anual de asistenţă medicală comunitară elaborat de unităţile/subdiviziunile administrativ-teritoriale în conformitate cu indicatorii de monitorizare stabiliţi conform prezentelor norme metodologice;

e) colaborează cu autorităţile executive ale administraţiei publice locale în vederea stabilirii listei de priorităţi în domeniul asistenţei medicale comunitare şi a realizării planului anual de asistenţă medicală comunitară;

f) asigură cadrul organizatoric necesar pentru implementarea programelor naţionale de sănătate la nivelul colectivităţilor locale care au organizată activitatea de asistenţă medicală comunitară;

g) identifică şi iniţiază acţiuni de sănătate publică la nivel local, inclusiv la cel judeţean, care să răspundă nevoilor colectivităţilor locale, în special programe de educaţie pentru sănătate şi pentru adoptarea unui stil de viaţă sănătos, programe de consiliere medico-socială în limita competentelor profesionale, servicii de monitorizare şi intervenţie la domiciliu pentru persoane vulnerabile, cum ar fi: gravide, nou-născuţi, copii, bolnavi cronici, bolnavi cu boli rare, bătrâni, persoane cu dizabilităţi, persoane neasigurate, persoane victime ale violenţei domestice, persoane cu probleme de sănătate mintală, precum şi alte categorii de persoane identificate la nivel local ca fiind vulnerabile sau în situaţii de risc medico-social;

h) evaluează şi monitorizează acţiunile de sănătate publică, judeţene sau locale, care se adresează prin intermediul asistenţei medicale comunitare categoriilor de persoane identificate la nivel local ca fiind vulnerabile sau în situaţii de risc;

i) identifică nevoile de formare a personalului de specialitate din asistenţa medicală comunitară şi organizează, inclusiv împreună cu alte instituţii publice, cu instituţii aflate în coordonarea şi/sau subordonarea Ministerului Sănătăţii sau organizaţii neguvernamentale, programe de instruire a personalului care lucrează în reţeaua de asistenţă medicală comunitară, inclusiv pentru colaborarea cu reţeaua de medicină de familie, servicii ambulatorii şi spitaliceşti, şi propun formarea de manageri de caz pentru cazurile complexe de boli cronice şi boli rare, în vederea facilitării accesului pacientului la serviciile de îngrijire de care are nevoie;

j) participă ca membri în comisiile de examen pentru ocuparea posturilor din reţeaua de asistenţă medicală comunitară, respectiv în comisiile de soluţionare a contestaţiilor;

k) participă la elaborarea şi implementarea de ghiduri şi standarde de practică în domeniul asistenţei medicale comunitare;

l) analizează, lunar, activitatea de asistenţă medicală comunitară şi raportările lunare introduse în aplicaţia on-line AMCMSR.gov.ro şi comunică periodic unităţilor/subdiviziunilor administrativ-teritoriale rezultatele activităţii de asistenţă medicală comunitară;

m) organizează întâlniri lunare şi ori de câte ori se impune cu personalul din asistenţa medicală comunitară, potrivit competenţei teritoriale, evaluează rapoartele întocmite de către acesta şi propun autorităţilor administraţiei publice locale şi Ministerului Sănătăţii măsurile care se impun pentru îmbunătăţirea activităţii de furnizare a serviciilor de asistenţă medicală comunitară;

n) vizitează, cel puţin o dată pe semestru, colectivităţile locale care au organizată activitate de asistenţă medicală comunitară, precum şi furnizorii privaţi de asistenţă medicală comunitară pentru a verifica modul de furnizare a serviciilor de asistenţă medicală comunitară;

o) colaborează cu celelalte servicii publice judeţene - serviciile publice de asistenţă socială, inspectoratele şcolare judeţene, respectiv al municipiului Bucureşti, agenţiile teritoriale pentru plăţi şi inspecţie socială, agenţiile judeţene/municipale pentru ocuparea forţei de muncă, centrele de sănătate mintală şi cu organizaţiile neguvernamentale în vederea întăririi rolului asistenţei medicale comunitare în rezolvarea nevoilor medico-sociale ale persoanelor vulnerabile, semnalate de către personalul care asigură asistenţa medicală comunitară, de către medicii de familie, de către managerii de caz pentru cazurile complexe de boli cronice şi boli rare, de către managerii de caz pentru pacienţii cu tulburări psihice, precum şi de către mediatorii şcolari şi cadrele didactice;

p) facilitează crearea parteneriatelor interinstituţionale privind dezvoltarea de servicii integrate la nivel comunitar, implementarea obiectivelor strategiilor de sănătate locale şi judeţene şi stabilirea protocoalelor comune pentru integrarea serviciilor de asistenţă medicală comunitară cu serviciile socio-educaționale la nivel comunitar;

q) prezintă, spre informare, raportul anual, realizat pe baza datelor colectate prin aplicaţia AMCMSR.gov.ro, atât directorului executiv cât și autorităţilor administraţiei publice locale de la nivelul unităţilor/subdiviziunilor administrativ-teritoriale care implementează activitatea de asistenţă medicală comunitară, până în ultima săptămână a primei luni din anul următor, în scopul dezvoltării strategiilor locale de creştere a accesului la servicii de sănătate al persoanelor aparţinând grupurilor vulnerabile;

r) propune și înaintează spre avizare directorului executiv la cererea autorităţilor executive ale administraţiei publice locale, înfiinţarea, respectiv desfiinţarea posturilor de medic, asistent medical comunitar, moaşă şi mediator sanitar, posturi finanţate de la bugetul de stat prin bugetul Ministerului Sănătăţii, precum şi a posturilor finanţate de la bugetul local;

s) facilitează şi promovează înfiinţarea de noi centre comunitare integrate și propune directorului executiv avizarea documentației necesare înființării acestora, documentație care este înaintată Ministerului Sănătăţii;

ș) analizează necesarul de suplimentare a personalului care desfășoară activitate de asistență medicală comunitară, întocmește și propune spre avizare directorului executiv planul anual de suplimentare a posturilor;

t) colaborează şi se subordonează metodologic Ministerului Sănătăţii, respectiv Unităţii de incluziune socială.

**(9)**. **Departamentul de supraveghere în sănătate publică are în structură următoarele structuri:**

**A. Compartimentul de supraveghere epidemiologică şi control boli transmisibile**

**B. Compartimentul de evaluare a factorilor de risc din mediul de viaţă şi muncă**

**C. Compartimentul de evaluare şi promovare a sănătăţii**

**D. Laboratorul de diagnostic şi investigare în sănătate publică**

**E. Laboratorul igiena radiaţiilor (după caz)**

**A**. **Compartimentul de supraveghere epidemiologică şi control boli transmisibile** din cadrul direcţiilor de sănătate publică judeţene şi a municipiului Bucureşti are următoarele atribuţii şi responsabilităţi de execuţie şi coordonare/îndrumare profesională:

a) coordonează activitatea de supraveghere a bolilor transmisibile la nivel județean și implementează metodologiile specifice de supraveghere a bolilor transmisibile elaborate de INSP și se subordonează metodologic Institutului Naţional de Sănătate Publică, prin Centrul Naţional de Supraveghere şi Control al Bolilor Transmisibile şi secţiile de epidemiologie ale centrelor regionale de sănătate publică;

b) implementează activitățile din cadrul Programului național de vaccinare și Subrogramului național de supraveghere și control al bolilor transmisibile prioritare în condiții prevăzute în normele tehnice de realizare a programelor naționale de sănătate publică;

c) participă la negocierea și încheierea contractelor de realizare a activităților din cadrul Programului național de vaccinare, Subprogramului național de supraveghere și control al infecțiilor asociate asistenței medicale și rezistenței microbiene, precum și de monitorizare a utilizării antibioticelor, Programului național de prevenire, supraveghere și control al infecției HIV/SIDA și Programului național de prevenire, supraveghere și control al tuberculozei în condițiile prevăzute în normele tehnice de realizare a programelor naționale de sănătate publică;

d) monitorizează derularea contractelor încheiate pentru desfăşurarea activităţilor prevăzute în programele naţionale de sănătate publică implementate în domeniile prevăzute la lit. c) în vederea îndeplinirii obligaţiilor contractuale;

e) participă la încheierea de acte adiţionale la contractele prevăzute la lit. c), conform legislaţiei în vigoare;

f) verifică menținerea condițiilor care au stat la baza încheierii contractelor prevăzute la lit. c), conform legislaţiei în vigoare;

g) asigură evidența datelor care stau la baza calculării și raportării indicatorilor programelor naționale de sănătate publică prevăzute la lit. b), elaborează rapoartele de activitate aferente acestora și asigură transmiterea lor către Unitatea de asistență tehnică din cadrul Institutului Național de Sănătate Publică, în formatul și la termenele prevăzute în normele tehnice de realizare a programelor naționale de sănătate publică;

h) asigură colectarea, verificarea și centralizarea indicatorilor specifici realizați de către unitățile de specialitate aflate în relație contractuală cu direcțiile de sănătate publică pentru implementarea programelor naționale de sănătate publică prevăzute la lit. c), întocmesc rapoartele de activitate aferente acestora și asigură transmiterea lor către unitățile de asistență tehnică și management, în formatul și la termenele prevăzute în normele tehnice de realizare a programelor naționale de sănătate publică;

i) monitorizează modul de implementare a programelor naționale de sănătate publică prevăzute la lit. b);

j) monitorizează modul de implementare a programelor naționale de sănătate publică în domeniile prevăzute la lit. c);

k) participă la evaluarea programelor naționale de sănătate publică prevăzute la lit. b) și c);

l) evaluează cantitativ și valoric necesarul de bunuri și servicii pentru implementarea programelor naționale de sănătate publică prevăzute la lit. b) și elaborează referatele de necesitate pentru organizarea procedurilor de achiziție publică;

m) asigură derularea contractelor de achiziție publică încheiate pentru livrarea bunurilor și după caz, pentru prestarea serviciilor necesare implementării programelor naționale de sănătate publică prevăzute la lit. b);

n) propune organizarea activităților de control în unitățile de specialitate care implementează programele naționale de sănătate publică prevăzute la lit. c) și participă la desfășurarea acestora;

o) asigură primirea şi înregistrarea documentelor justificative necesare în vederea finanțării activităților realizate în cadrul programelor naţionale de sănătate publică implementate în domeniile prevăzute la lit. b) și c), verifică eligibilitatea cheltuielilor efectuate și încadrarea acestora în limita creditelor bugetare și de angajament aprobate și elaborează cererile de finanțare centralizate;

p) realizează estimarea și fundamentarea sumelor necesare pentru implementarea programelor națioanale de sănătate publică din domeniile prevăzute la lit. b) și c);

q) formulează propunerile de modificare a bugetului alocat pentru implementarea programelor națioanale de sănătate publică din domeniile prevăzute la lit. b) și c) în funcție de gradul de execuției al fondurilor alocate cu această destinație și gradul de realizare a indicatorilor de evaluare;

r) îndeplinește orice alte atribuții referitoare la implementarea programelor naționale de sănătate publică prevăzute la lit. b) și c) conform prevederilor din normele tehnice de realizare a programelor naționale de sănătate publică și în condițiile înscrierii acestora în domeniul de activitate al compartimentului de supraveghere epidemiologică şi control boli transmisibile;

s) formulează propuneri către medicul șef privind îmbunătățirea modul de implementare a programelor naționale de sănătate publică prevăzute la lit. b) și c) la nivel judeţean;

ș) participă prin activităţi specifice la funcţionarea reţelei naţionale de supraveghere epidemiologică, alertă şi răspuns rapid în domeniul bolilor transmisibile;

t) participă la realizarea evaluărilor de risc epidemiologic în situaţia evenimentelor care ameninţă sănătatea populaţiei şi au potenţial de răspândire naţională şi internaţională;

ț) participă la studiile epidemiologice organizate la nivel naţional sau/şi regional;

u) organizează colectarea sistematică a datelor și informațiilor privind bolile transmisibile prioritare, asigură managementul registrului unic al bolilor transmisibile și a altor registre specifice la nivel județean, asigură prelucrarea și analiza datelor și informarea periodică a personalului medical și a populației privind evoluția bolilor transmisibile prioritare și măsurile de control recomandate;

v) organizează colectarea sistematică a datelor și informațiilor privind tuberculoza, infecția HIV/SIDA, asigură prelucrarea și analiza datelor și informarea periodică a personalului medical și a populației privind evoluția acestor infecții și măsurile de control recomandate;

w) verifica corectitudinea raportării bolilor transmisibile sau evenimentelor de sănătate publică de către furnizorii de servicii medicale, în concordanță cu legislația în vigoare;

x) supraveghează şi verifică modul prin care sunt respectate metodologiile şi protocoalele privind diagnosticul clinic şi etiologic pentru bolile transmisibile şi propune directorului executiv adjunct de sănătate publică măsuri organizatorice privind asigurarea serviciilor specifice competente de laborator pentru diagnosticul etiologic al bolilor transmisibile, conform dispoziţiilor legale;

y) efectuează investigații epidemiologice în focarele de boală transmisibilă și stabilește măsuri de prevenire și control în vederea limitării răspândirii acestora si se asigura de implementarea lor;

z) organizează colectarea sistematică a datelor și informațiilor privind infecțiile asociate asistenței medicale, asigura introducerea și completarea permanentă a datelor în baza electronică de date a infectiilor asociate asistentei medicale, asigură îndrumarea metodologică şi profesională a unităţilor sanitare, instituțiilor medico sociale și de îngrijiri paliative din teritoriu, periodic sau la solicitare, în domeniul supravegherii și controlului infectiilor asociate asistentei medicale;

aa) organizează colectarea sistematică a datelor și informațiilor si asigura introducerea și completarea permanentă a datelor în baza electronică de date – REGISTRE;

bb) participă, la solicitare sau prin autosesizare, la investigarea unor focare de infecție asociată asistenței medicale apărute în unitățile sanitare, instituții medico-sociale și de îngrijiri paliative din teritoriu la elaborarea măsurilor de control pentru limitarea răspândirii acestora

cc) monitorizează situaţia infecţiilor asociate asistenței medicale din unităţile sanitare, institutii medico-sociale si de îngrijiri paliative din teritoriu şi elaborează recomandări administrative şi profesionale în cazul riscurilor identificate;

dd) realizează activităţi epidemiologice în situaţii de urgenţă în colaborare cu reţeaua de asistenţă medicală primară şi de specialitate, cu administraţia publică locală și cu alte instituții în funcție de eveniment, conform prevederilor OMS 3643/2024;

ee) efectuează analiza de risc de îmbolnăvire prin boli transmisibile la nivelul județului/municipiului Bucureşti atunci când situația epidemiologică o impune;

ff) participă la activitatea de implementare a prevederilor specifice din Regulamentul sanitar internaţional şi verifică şi aplică măsurile de protecţie sanitară a frontierelor de stat privind bolile transmisibile;

gg) verifică şi validează, în colaborare cu personalul compartimentului de statistică, datele legate de bolile transmisibile şi infecţioase raportate de serviciile medicale din teritoriu, inclusiv decese;

hh) organizează și efectuează instruirea periodică a personalului medico-sanitar și a mediatorilor sanitari, pe probleme de prevenire şi control al bolilor transmisibile, infecţiilor asociate asistenței medicale, infecţia HIV, tuberculoză, boli cu transmitere sexuală, boli infecţioase de import, vaccinare;

ii) informează populația privind măsurile de prevenire a bolilor transmise prin vectori și elaborează recomandări pentru controlul vectorilor pe care le transmite autorităților locale și structurilor implicate în controlul acestora;

jj) respectă și implementează circuitul informațional prevăzut în actele normative în vigoare

ao) colaborează cu structurile similare din cadrul direcţiilor de sănătate publică judeţene şi a municipiului Bucureşti, precum şi cu alte instituţii judeţene pentru realizarea unui schimb optim şi util de informaţii, în conformitate cu prevederile legale, în probleme de supraveghere a bolilor transmisibile;

kk) participă la elaborarea raportului privind starea de sănătate a populaţiei;

an) efectuează, la cererea terţilor, consultanţă sau prestaţii de specialitate în domeniul de competenţă;

ll) participă la elaborarea, prin personalul de specialitate cu studii superioare, a documentelor de reglementare pentru furnizorii de servicii medicale;

mm) îndeplineşte alte atribuţii specifice stabilite de directorul adjunct de sănătate publică, în limitele competenţelor profesionale.

În cadrul Compartimentului de supraveghere şi control al bolilor transmisibile funcţionează următoarele colective de activitate specifică:

1. Supraveghere epidemiologică și alertă epidemiologică - boli transmisibile prioritare, TB, HIV/SIDA, ITS:

2. Program Național de Vaccinare;

3. Statistică boli transmisibile și managementul de produse antiepidemice;

4. Infecții asociate asistenței medicale.

Managementul produselor antiepidemice cuprinde următoarele atribuţii specifice:

a) asigură depozitarea şi distribuirea în teritoriul arondat a vaccinurilor şi a celorlalte produse biologice şi materiale necesare desfăşurării activităţii de medicină preventivă;

b) asigură depozitarea şi livrarea produselor DDD necesare intervenţiei în focarele de boli transmisibile;

c) elaborează referatele de necesitate și se asigură de achiziţionarea testelor şi reactivilor necesari pentru diagnosticul bolilor transmisibile prioritare și de acreditarea/menţinerea acreditării laboratoarelor de microbiologie;

d) asigură depozitarea şi distribuirea în teritoriul arondat a produselor din componenţa rezervei antiepidemice în caz de calamitate sau în alte situaţii de risc;

e) îndeplineşte şi alte atribuţii specifice stabilite de directorul executiv /directorul adjunct de sănătate publică.

**B. Compartimentul de evaluare a factorilor de risc din mediul de viaţă şi muncă este coordonat de un medic din specialitatea igienă sau medicina muncii și are în componență cel puțin un angajat medic specialitatea igienă și un medic specialitatea medicina muncii și are următoarele atribuţii şi responsabilităţi de execuţie şi coordonare/îndrumare profesională:**

**a**) coordonează şi implementează la nivel teritorial activităţile cuprinse în programul național de monitorizare a factorilor determinanți din mediul de viață și muncă, conform metodologiilor elaborate de INSP;

b) implementează activitățile din cadrul Programului național de monitorizare a factorilor determinanți din mediul de viață și muncă în condiții prevăzute în normele tehnice de realizare a programelor naționale de sănătate publică;

c) asigură evidența datelor care stau la baza calculării și raportării indicatorilor Programului național de monitorizare a factorilor determinanți din mediul de viață și muncă, elaborează rapoartele de activitate aferente acestuia și asigură transmiterea lor către Unitatea de asistență tehnică din cadrul Institutului Național de Sănătate Publică, în formatul și la termenele prevăzute în normele tehnice de realizare a programelor naționale de sănătate publică;

d) monitorizează modul de implementare al Programului național de monitorizare a factorilor determinanți din mediul de viață și muncă;

e) participă la evaluarea Programului național de monitorizare a factorilor determinanți din mediul de viață și muncă;

f) evaluează cantitativ și valoric necesarul de bunuri și servicii pentru implementarea Programului național de monitorizare a factorilor determinanți din mediul de viață și muncă și elaborează referatele de necesitate pentru organizarea procedurilor de achiziție publică;

g) asigură derularea contractelor de achiziție publică încheiate pentru livrarea bunurilor și după caz, pentru prestarea serviciilor necesare implementării Programului național de monitorizare a factorilor determinanți din mediul de viață și muncă;

h) asigură primirea şi înregistrarea documentelor justificative necesare în vederea finanțării activităților realizate în cadrul Programului naţional de monitorizare a factorilor determinanți din mediul de viață și muncă, verifică eligibilitatea cheltuielilor efectuate și încadrarea acestora în limita creditelor bugetare și de angajament aprobate și elaborează cererile de finanțare centralizate;

i) realizează estimarea și fundamentarea sumelor necesare pentru implementarea Programului națioanal de monitorizare a factorilor determinanți din mediul de viață și muncă;

j) formulează propunerile de modificare a bugetului alocat pentru implementarea Programului național de monitorizare a factorilor determinanți din mediul de viață și muncă în funcție de gradul de execuției al fondurilor alocate cu această destinație și gradul de realizare a indicatorilor de evaluare;

k) îndeplinesc orice alte atribuții referitoare la implementarea Programului național de monitorizare a factorilor determinanți din mediul de viață și muncă conform prevederilor din normele tehnice de realizare a programelor naționale de sănătate publică și în condițiile înscrierii acestora în domeniul de activitate al compartimentului de evaluare a factorilor de risc din mediul de viaţă şi muncă.

l**)** formulează propuneri către medicul șef privind îmbunătățirea modului de implementare a Programului național de monitorizare a factorilor determinanți din mediul de viață și muncă la nivel județean;

m) aplică legislația și elaborează propuneri pentru desfășurarea activităţilor teritoriale din domeniile: igiena mediului, igiena alimentaţiei, igiena spitalicească și gestionarea deșeurilor medicale, igiena și protejarea sănătății copiilor și tinerilor, medicina muncii și sănătate ocupatională, igiena radiaţiilor ionizante si neionizante, în concordanţă cu legislaţia din domeniu;

n) analizează şi evaluează periodic sau ori de câte ori este nevoie calitatea serviciilor teritoriale de supraveghere a sănătăţii în relaţie cu mediul de viață și muncă, propune implementarea unor noi activităţi, în colaborare cu alte unităţi/instituții/autorități ale administratiei publice locale;

o) coordonează şi derulează activităţi specifice pentru implementarea prevederilor legislative de protejare şi promovare a sănătații populației în relație cu mediul de viață și muncă;

p) întocmeşte rapoarte profesionale medicale de evaluare teritorială a stării de sănătate în relaţie cu mediul de viață și muncă şi contribuie la realizarea rapoartelor naţionale din cadrul metodologiilor elaborate de INSP din domeniul de competență;

q) monitorizează indicatori de sănătate care pot fi influențați de factorii din mediul de viață și muncă la nivel tertorial și propune măsuri și strategii pentru îmbunătățirea acestora;

r) monitorizează, raportează şi coordonează pe plan teritorial activitatea de gestionare a deşeurilor rezultate din activitatea medicală şi elaboreaza planul de gestionare a deșeurilor medicale la nivel teritorial;

s) coordonează, monitorizează, raportează, evaluează şi participă la asigurarea calităţii apei potabile din teritoriu şi elaborează propuneri pentru rezolvarea/ameliorarea situaţiilor de risc asupra sănătații populației, în conformitate cu legislaţia în vigoare;

ș) monitorizează şi evaluează riscurile privind siguranţa alimentului şi alimentaţiei publice, elaborează şi propune activităţi de asigurare a calităţii alimentului din circuitul public, în conformitate cu legislaţia în vigoare;

t) desfăşoară activitatea de evaluare a conformării la normele de igienă şi sănătate publică a proiectelor de amenajare-construire şi elaborează referatele de evaluare în vederea avizării/autorizării sanitare;

ț) participă în comitetele de analiză tehnică pentru proiectele de amenajare/construire aflate în procesul de evaluare de mediu;

u) colaborează şi conlucrează cu administraţia publică locală şi cu instituţiile/serviciile specializate din domeniu, pentru implementarea şi realizarea prevederilor legale privind calitatea mediului de viaţă şi muncă, calitatea alimentelor și materialelor în contact cu alimentul şi calitatea apei potabile;

**v)** participă la elaborarea strategiilor privitoare la prevenirea îmbolnăvirilor, supravegherea și controlul bolilor asociate determinanților din mediu și derulează studii medicale populaţionale privind starea de sănătate în raport cu factorii de mediu, in teritoriul arondat;

**w)** supraveghează acordarea asistenţei medicale profilactice în colectivităţile de copii şi tineri şi participă la monitorizarea medicală a dezvoltării fizice, psihomotorii şi a stării de sănătate a copiilor din colectivităţi;

x) Supraveghează respectarea normelor de igienă din unităţile pentru ocrotirea, educarea, instruirea, odihna şi recreerea copiilor şi tinerilor;

y) Supraveghează respectarea recomandarilor privind alimentația sănătoasă în unitățile de învațământ preuniversitar;

z) Participă la programe de studii și cercetari în vederea evaluării stării de sănătate a copiilor și tinerilor.

aa) Asigură respectarea legislației privind supravegherea sănătății lucrătorilor prin furnizorii de servicii medicale de medicina muncii din teritoriu;

bb) Ține evidența bolilor profesionale la nivel teritorial, efectuând cercetarea, documentarea cazurilor suspecte de boală profesională, declararea, înregistrarea şi raportarea bolilor profesionale, conform prevederilor legale;

cc) solicită furnizorilor de servicii medicale de medicina muncii din teritoriu date despre lucrătorii expuși la noxe, centralizează şi analizează situaţia lucrătorilor expuşi;

dd) participă la aplicarea legislaţiei privind încadrarea locurilor de muncă în condiţii deosebite şi speciale;

ee) eliberează buletinele de determinare sau, după caz, expertizare pentru acordarea sporului pentru condiţii deosebit de periculoase, condiţii periculoase şi condiţii periculoase sau vătămătoare de muncă;

ff) participă la elaborarea rapoartelor din cadrul metodologiilor privind sănătatea în relaţie cu mediul de viaţă şi muncă in teritoriul arondat;

gg) participă la sistemul de răspuns rapid pentru domeniile chimic și radiologic în teritoriul arondat;

hh) efectuează, la cererea terţilor, expertize, consultanţă şi prestaţii de specialitate;

ii) îndeplineşte alte atribuţii specifice stabilite de directorul executiv adjunct de sănătate publică pe domeniul de competenta;

jj) din punct de vedere profesional se subordonează metodologic Institutului Naţional de Sănătate Publică, prin Centrul Naţional de Monitorizare a Riscurilor din Mediul Comunitar.

În cadrul Compartimentului de evaluare a factorilor de risc din mediul de viaţă şi de muncă funcţionează următoarele colective de activitate specifică\*):

**1.** Igiena mediului;

**2.** Igiena alimentului;

**3.** Igiena colectivităţilor de copii/tineri;

**4.** Medicina muncii;

**\*)** În cazul unui deficit de personal calificat, pot fi operate comasări de activităţi în structuri reglementate, cu încadrarea a cel puţin unui medic specialitatea igienă și a unui medic specialitatea medicina muncii/compartiment.

În cazul în care o direcţie de sănătate publică nu are personal calificat pentru îndeplinirea atribuţiei prevăzute la lit. dd) și ee), aceasta poate solicita personal din cadrul altei direcţii de sănătate publică în vederea efectuării expertizării pentru acordarea sporului pentru condiţii deosebit de periculoase, condiţii periculoase şi condiţii periculoase sau vătămătoare de muncă.

**C. Compartiment de evaluare a stării de sănătate şi promovare a sănătăţii**

a) implementează activitățile din cadrul Programului național de evaluare și promovare a sănătății și educație pentru sănătate în condiții prevăzute în normele tehnice de realizare a programelor naționale de sănătate publică;

b) asigură evidența datelor care stau la baza calculării și raportării indicatorilor Programului național de evaluare și promovare a sănătății și educație pentru sănătate, elaborează rapoartele de activitate aferente acestuia și asigură transmiterea lor către Unitatea de asistență tehnică din cadrul Institutului Național de Sănătate Publică, în formatul și la termenele prevăzute în normele tehnice de realizare a programelor naționale de sănătate publică;

c) realizează monitorizarea modului de implementare al Programului național de evaluare și promovare a sănătății și educație pentru sănătate;

d) participă la evaluarea Programului național de evaluare și promovare a sănătății și educație pentru sănătate;

e) evaluează cantitativ și valoric necesarul de bunuri și servicii pentru implementarea Programului național de evaluare și promovare a sănătății și educație pentru sănătate și elaborează referatele de necesitate pentru organizarea procedurilor de achiziție publică;

f) asigură derularea contractelor de achiziție publică încheiate pentru livrarea bunurilor și după caz, pentru prestarea serviciilor necesare implementării Programului național de evaluare și promovare a sănătății și educație pentru sănătate;

g) asigură primirea şi înregistrarea documentelor justificative necesare în vederea finanțării activităților realizate în cadrul Programului naţional de evaluare și promovare a sănătății și educație pentru sănătate, verifică eligibilitatea cheltuielilor efectuate și încadrarea acestora în limita creditelor bugetare și de angajament aprobate și elaborează cererile de finanțare centralizate;

h) realizează estimarea și fundamentarea sumelor necesare pentru implementarea Programului națioanal de evaluare și promovare a sănătății și educație pentru sănătate;

i) formulează propunerile de modificare a bugetului alocat pentru implementarea Programelui național de evaluare și promovare a sănătății și educație pentru sănătate în funcție de gradul de execuției al fondurilor alocate cu această destinație și gradul de realizare a indicatorilor de evaluare;

j) îndeplinesc orice alte atribuții referitoare la implementarea Programului național de evaluare și promovare a sănătății și educație pentru sănătate conform prevederilor din normele tehnice de realizare a programelor naționale de sănătate publică și în condițiile înscrierii acestora în domeniul de activitate al compartimentului de evaluare a starii de sanatate şi promovare a sănătăţii;

k) formulează propuneri către medicul șef privind îmbunătățirea modului de implementare a Programului național de evaluare și promovare a sănătății și educație pentru sănătate la nivel județean;

l) asigură colectarea și validarea datelor la nivel județean privind sanatatea si determinantii acesteia si furnizează date la registrele naționale de boli netransmisibile conform legislației și metodologiilor specifice fiecărui registru;

m) analizeaza indicatorii sănătații și determinanților la nivel local si elaborează Raportul stării de sănătate la nivel local;

n) se subordonează metodologic Institutului Național de Sănătate Publică, prin Centrul Național de Supraveghere a Bolilor Netransmisibile;

o) în realizarea atribuţiilor sale colaborează direct cu unităţile judeţene de implementare a programelor de sănătate, precum şi cu structurile specializate ale Institutului Naţional de Sănătate Publică;

p) realizează partneriate interinstituționale, la nivel județean, cu organizații guvernamentale și neguvernamentale pentru asigurarea corelării activităților din cadrul programelor naționale de sănătate cu alte inițiative, finanțate din alte surse;

r) implementează campaniile calendarului național de promovare a sănătații și furnizează informații către populație referitoare la prevenirea bolilor și la promovarea sănătății;

s) dezvoltă la nivel local intervenții/campanii de promovare a sănătății și de educație pentru sănătate, în funcție de prioritățile locale și corelate cu programele naționale de sănătate și inițiativele europene;

ș) elaborează si implementează proiecte în parteneriat cu autoritățile locale, reprezentanții în teritoriu ai altor ministere, organizații neguvernamentale și reprezentanțe internaționale, în vederea soluționării problemelor comunitare cu informarea Institutului Național de Sănătate Publică/Centrul Național pentru Supravegherea Bolilor Netransmisibile;

t) furnizează servicii de instruire/ perfecționare pentru promovarea sănătății adresate personalulului din cadrul și din afara sistemului de sănătate;

ț) coordonează activitatea asistenţilor medicali medicilor școlari și asistenților medicali din unitățile de învățământ pe domeniul evaluării stării de sănătate;

În cadrul Serviciului de evaluare a stării de sănătate și promovare a sănătății funcționează următoarele compartimente de activitate specifică\*):

\*) În cadrul Serviciului vor fi încadrate următoarele categorii de personal: medic de sănătate publică, medic epidemiolog, medic de igienă, medic de familie, psiholog, statistician, pentru a asigura necesarul de competențe pentru desfășurarea activităților.

**D.** **Laboratorul de diagnostic şi investigare în sănătate publică**

Laboratorul de diagnostic şi investigare în sănătate publică, este coordonat de un medic confirmat în una din specialitatile medicină de laborator/ microbiologie medicală, care este responsabil pentru implementarea manualului calității, a procedurilor generale și specifice, inregistrării/abilitării/acreditării/autorizării CNCAN (după caz) a activității. Laboratorul are următoarele activităţi şi responsabilităţi specifice:

D1. diagnostic microbiologic:

a) participă la efectuarea investigaţiei epidemiologice prin recoltarea şi prelucrarea de probe bacteriologice, virusologice, serologice, imunologice şi parazitologice, pentru supravegherea şi controlul bolilor transmisibile, în conformitate cu metodologiile legale în vigoare;

b) asigură diagnosticul etiologic pentru bolile infecţioase notificabile conform legislatiei in vigoare, dacă prestaţia nu poate fi asigurată prin unitatea de îngrijire a cazului sau este solicitat în acest sens;

c) asigură diagnosticul microbiologic pentru solicitările serviciului de supraveghere a bolilor transmisibile, provenite de la cazuri suspecte, focare de boală transmisibilă sau investigaţii în cadrul programelor de sănătate;

d) monitorizează şi transmite evaluări privind circulaţia unor microorganisme cuprinse în metodologiile de supraveghere epidemiologică şi situaţia antibioticorezistenţei microorganismelor la populaţia investigată în unităţile sanitare din teritoriu;

e) asigură transmiterea probelor biologice la structurile regionale/naţionale în vederea caracterizării circulaţiei germenilor pe teritoriul naţional, în conformitate cu reglementările metodologice ale Institutului Naţional de Sănătate Publică;

f) efectuează analize microbiologice la solicitarea serviciului de control în sănătate publică, cu aprobarea inspectorului şef al serviciului de control în sănătate publică;

g) efectuează analize microbiologice din probe de apă, aer, alimente, produse cosmetice şi alti factori de mediu, prevăzute în Programul național de monitorizare a factorilor determinanți din mediul de viata si muncă, la solicitarea compartimentului de evaluare a factorilor de risc din mediu, conform metodologiilor elaborate de INSP;

h) asigură aplicarea procedurilor în vederea acreditării/reacreditării laboratorului și înregistrării la MS pentru controlul oficial al apei potabile;

i) efectuează analize microbiologice la cererea unor beneficiari, pentru care se percep taxe;

j) participă la scheme de comparări interlaboratoare pentru metodele pe care le aplică în laborator

k) are şi alte atribuţii specifice stabilite de director executiv adjunct de sănătate publică pe domeniul de competență.

D2. chimie sanitară şi/sau toxicologie:

a) efectuează analize fizico-chimice şi toxicologice din probe biologice, apă, aer, alimente, produse cosmetice şi alţi factori de mediu prevăzute în Programul național de monitorizare a factorilor determinanți din mediul de viață și muncă, la solicitarea compartimentului de evaluare a factorilor de risc din mediu, conform metodologiilor elaborate de INSP;

b) efectuează analize fizico-chimice şi toxicologice la solicitarea serviciului de control în sănătate publică, cu aprobarea inspectorului şef al serviciului de control în sănătate publică;

c) efectuează analize fizico-chimice şi toxicologice, la cererea unor beneficiari, pentru care se percep taxe;

d) asigură aplicarea procedurilor în vederea acreditării/reacreditării laboratorului, înregistrării la MS pentru controlul oficial al apei potabile și abilitării laboratorului;

e) intervine în caz de accident chimic sau de urgenţă chimică în teritoriul arondat DSP, pe domeniul de competență;

f) participă la scheme comparări interlaboratoare pentru metodele pe care le aplică în laborator

g) are şi alte atribuţii specifice stabilite de director executiv adjunct de sănătate publică pe domeniul de competență.

D3. Laboratorul igiena radiaţiilor (unde este cazul) funcţionează sub coordonarea profesională a unui medic confirmat in specialitatea igienă şi are următoarele atribuţii:

a) coordonează activităţile pentru protejarea sănătăţii populaţiei şi prevenirea efectelor asociate expunerii la radiaţii ionizante în teritoriul arondat laboratorului;

b) asigură colectarea şi raportarea datelor privind sănătatea populaţiei în relaţie cu expunerea la radiaţiile ionizante din teritoriul arondat laboratorului;

c) asigură colectarea şi raportarea datelor privind expunerea profesională la radiaţii ionizante din unităţile/serviciile cu activitate de profil, din teritoriul arondat laboratorului;

d) participă la elaborarea raportului stării de sănătate a populației/grupurilor din populație în teritoriul arondat laboratorului

e) efectuează, din proprie iniţiativă sau la cererea terţilor, determinări ale nivelurilor de radiaţii şi oferă consultanţă de specialitate;

f) verifică aplicarea si respectarea legislatiei sanitare în vigoare pentru desfășurarea în siguranță a activităților din domeniul nuclear, în teritoriul arondat laboratorului;

g) monitorizează conținutul radioactiv și radioactivatea apei potabile, a alimentelor și a bunurilor de larg consum din teritoriul arondat laboratorului;

h) avizează şi autorizează sanitar unităţile în care se desfăşoară practici şi activităţi nucleare, in teritoriul arondat laboratorului;

i) elaborează referatele de evaluare pentru unităţile supuse avizării/autorizării sanitare;

j) verifică respectarea normelor de igienă a radiaţiilor ionizante în unităţile autorizate şi în laboratoarele de profil;

k) participă la elaborarea planurilor de acţiuni privind implementarea în teritoriul arondat laboratorului a acquis-ului comunitar;

l)participă la elaborarea planului de acţiune în caz de catastrofă, in limita domeniului de competenta;

m) intervine în caz de accident nuclear sau de urgenţă radiologică în teritoriul arondat*;*

n) evaluează si supravegheaza nivelul expunerii la radiaţii ionizante a pacientilor, a persoanelor implicate în îngrijirea şi susţinerea pacienţilor care fac obiectul expunerii medicale şi a voluntarilor care participă la cercetarea medicală şi biomedicală, din teritoriul arondat laboratorului populaţiei;

o) evaluează, supraveghează, şi monitorizează activităţile cu posibil impact asupra stării de sănătate a populatiei ca urmare a expunerii la radiaţii ionizante;

p) efectuează analize de radioactivitate din probe de apă, alimente și produse de larg consum prevăzute în programul național de monitorizare a factorilor determinanți din mediul de viață și muncă, la solicitarea compartimentului de evaluare a factorilor de risc din mediu, conform metodologiilor elaborate de INSP;

q) participă la scheme de comparări interlaboratoare pentru metodele pe care le aplică în laborator;

s) are şi alte atribuţii specifice stabilite de director executiv adjunct de sănătate publică, pe domeniul de competență.

**10. În domeniul controlului în sănătatea publică**

Serviciul de control în sănătate publică este organizat în două compartimente:

A. Compartimentul inspecţia şi controlul în sanatate publică;

B. Compartimentul inspecția și controlul în unități furnizoare de servicii medicale,

care au următoarele atribuţii specifice:

A. Compartimentul inspecţia şi controlul în sănătate publică are încadrat personal cu pregătire profesională în următoarele specialități: medic în specialitate igienă, chimist, medicină veterinară, inginer produse alimentare și asistenți medicali cu studii medii sanitare, postliceale sau superioare, și are ca activități specifice următoarele:

a) controlul și verificarea respectării prevederilor legislaţiei comunitare şi naţionale, conform competențelor prevăzute de reglementările legale în vigoare privind:

1) producţia, fabricarea, prelucrarea, depozitarea, transportul, distribuţia şi comercializarea alimentelor, inclusiv în sectorul alimentaţiei publice şi colective,

2) calitatea produselor alimentare, inclusiv a suplimentelor alimentare, aditivi alimentari destinați consumului uman, materiale în contact cu alimentele, novel food, alimente tratate cu radiații ionizante, alimente la care s-au adăugat vitamine, minerale și alte substanțe, apa potabilă îmbuteliata și apa minerală naturală îmbuteliată, precum și condițiile igienico-sanitare din unitățile din domeniul alimentului,

3) apa potabilă;

4) apa de îmbăiere;

5) unităţile pentru ocrotirea, educarea, instruirea, odihna şi recreerea copiilor şi tinerilor şi alte unităţi publice sau private pentru organizarea şi desfăşurare de activităţi similare (de tipul centrelor educaţionale și a taberelor scolare, etc);

6) furnizori de servicii care presupun riscuri potenţiale pentru viaţa sau sănătatea populaţiei.

7) mediul de muncă și starea de sănătate a personalului angajat, cunoştinţele, aptitudinile şi practicile acestuia în raport cu normele igienico-sanitare;

8) produse cosmetice;

9) produse biocide;

10) produse din tutun și produse conexe;

11) deșeuri provenite din activitățile medicale;

12) calitatea conditiilor igienico-sanitare în spatiile hoteliere;

13) saloane de înfrumusețare, saloane de tatuaj, piercing și implantare dermală; saloane de bronzare;

14) alte domenii conform prevederilor legale în vigoare;

b) constată şi sancţionează contravenţiile la normele de igienă, conform competenţelor specifice şi actelor normative în vigoare, la nivel judeţean;

c) păstrează confidenţialitatea privind iminenţa inspecţiei sanitare, înainte de începerea propriu-zisă a acesteia, şi confidenţialitatea datelor pe care unităţile inspectate le pun la dispoziţie;

d) solicită orice documente necesare efectuării inspecţiei sanitare şi, după caz, copii de pe acestea;

e) dispune măsuri de remediere, cu stabilirea de termene şi responsabilităţi în vederea înlăturării deficienţelor constatate;

f) propune inspectorului-şef suspendarea temporară a activităţii unităţilor şi obiectivelor până la remedierea deficienţelor;

g) în situaţii cu risc major şi iminent de îmbolnăvire a populaţiei, dispune suspendarea pe loc sau imediată a activităţii unităţii ori obiectivului şi informează operativ la inspecția Sanitară de Stat despre măsura aplicată;

h) propune directorului executiv retragerea avizului sanitar pentru proiectele de activităţi, inclusiv construcţii, în cazul în care nu sunt respectate normele de igienă;

i) dispune oprirea sau blocarea temporară de la comercializare sau utilizare care nu corespund legislației în vigoare, precum şi folosirea/utilizarea obiectelor, materialelor şi a substanţelor care, prin natura lor sau prin modul de utilizare, periclitează starea de sănătate a populaţiei;

j) recoltează şi aplică elemente de securizare la probele recoltate în cadrul activităţii de inspecţie, precum şi contraprobele;

k) participă la activitatea de implementare a prevederilor specifice din Regulamentul sanitar internaţional şi verifică şi aplică măsurile de protecţie sanitară;

l) în situaţia în care, în timpul unei activităţi de control, constată existenţa unui conflict de interese, comunică urgent inspectorului-şef în vederea delegării unui alt inspector;

m) dacă, în timpul unei activităţi de control, constată existenţa unor deficiențe grave ce pot determina riscuri majore pentru sănătatea populației, comunică urgent inspectorului-şef și Inspecției Sanitare de Stat, în vederea luării măsurilor de urgenţă;

n) participă şi la alte activităţi specifice de control în domeniile inspecţiei alimentare, pe domeniile de competenţă, suplimentelor alimentare, colectivităţilor permanente sau temporare de copii şi tineret, produselor cosmetice, noxelor profesionale şi altor riscuri din mediul industrial, respectiv riscurile ionizante, naturale şi profesionale.

B. Compartimentul inspecția și controlul în unitățile furnizoare de servicii medicale are încadrat personal cu pregătire profesională în următoarele specialități: medicină, biologie, chimie și

asistenți medicali cu studii medii sanitare, postliceale sau superioare, și are ca activități specifice:

a) controlul și verificarea respectării prevederilor legale în vigoare în următoarele unități furnizoare de servicii medicale, servicii de îngrijire și asistență medico-socială.

1) asistenţă medicală primară;

2) asistenţă medicală ambulatorie şi de specialitate publică sau privată;

3) asistenţă medicală de recuperare medicală şi balneologie;

4) asistenţă medicală prespitalicească, de transport sanitar,

5) asistenţă medicală spitalicească, publica și privata

6) îngrijiri paliative şi îngrijiri la domiciliu;

7) servicii conexe actului medical conform legislaţiei în vigoare;

8) centre rezidentiale pentru persoane varstnice și persoane cu dizabilități

8) asistenţă medicală de urgenţă şi prim ajutor calificat, în condiţile legii;

9) transplant inclusiv, donarea, procurarea, testarea, procesarea, conservarea, stocarea şi distribuirea ţesuturilor şi a celulelor umane, precum şi a produselor obţinute din ţesuturi şi celule umane destinate utilizării la om;

10) transfuzia sanguină;

11) asistenţă medicală din unităţile medico-sociale;

12) medicină complementară şi alternativă;

13) laboratoare de analize medicale;

14) alte domenii conform prevederilor legale în vigoare.

b) constată şi sancţionează contravenţiile la normele de igienă, conform competenţelor specifice şi actelor normative în vigoare, la nivel judeţean;

c) păstrează confidenţialitatea privind iminenţa inspecţiei sanitare, înainte de începerea propriu-zisă a acesteia, şi confidenţialitatea datelor pe care unităţile inspectate le pun la dispoziţie;

d) solicită unităţilor controlate orice documente necesare efectuării inspecţiei şi, după caz, copii de pe acestea;

e) dispune unităţilor controlate măsuri de remediere, cu stabilirea de termene şi responsabilităţi în vederea înlăturării deficienţelor constatate;

f) propune inspectorului-şef suspendarea temporară a activităţii unităţilor şi obiectivelor până la remedierea deficienţelor;

g) în situaţii cu risc major şi iminent de îmbolnăvire a populaţiei, dispune suspendarea pe loc sau imediată a activităţii unităţii ori obiectivului şi informează operativ Inspecția Sanitară de Stat despre măsura aplicată;

h) opreşte folosirea preparatelor biologice utilizate în scop diagnostic, profilactic şi de tratament care se dovedesc necorespunzătoare sau nocive sănătăţii;

i) controlează unităţile sanitare acreditate pentru activitatea de bănci de ţesuturi şi/sau utilizare de ţesuturi şi/sau celule umane în scop terapeutic prin evaluare şi verificare de proceduri şi activităţi care se derulează în aceste unităţi;

j) controlează şi evaluează incidentele adverse severe şi reacţiile adverse grave notificate prin sistemele de vigilenţă, inclusiv în domeniul securităţii transfuziilor şi hemovigilenţei;

k) asigură controlul activităţii de asistenţă medicală primară, în conformitate cu reglementările şi metodologia specifică pentru această activitate;

l) verifică în teren condiţiile necesare pentru asigurarea calităţii serviciilor oferite în cadrul asistenţei medicale primare, precum şi respectarea prevederilor cuprinse în reglementările legale în vigoare;

m) controlează respectarea prevederilor legale în vigoare privind activitatea de raportare şi monitorizare a bolilor transmisibile şi cronice de către medicii de familie care îşi desfăşoară activitatea atât în cabinete publice, cât şi în cabinete private;

n) controlează managementul evidenţei medicale primare şi al informaţiei medicale gestionate, inclusiv pentru activitatea de furnizare a datelor privind registrele judeţene/regionale/naţionale de vaccinare şi boli cronice reglementate prin metodologii;

o) asigură controlul activităţii de asistenţă medicală ambulatorie de specialitate;

p) verifică în teren condiţiile necesare pentru asigurarea calităţii serviciilor oferite în cadrul asistenţei medicale ambulatorii de specialitate, precum şi respectarea prevederilor cuprinse în reglementările legale în vigoare;

q) verifică modul de raportare şi monitorizare a bolilor transmisibile şi cronice de către personalul de specialitate din ambulatoriu, care îşi desfăşoară activitatea atât în cabinete publice, cât şi în cabinete/unităţi private, inclusiv în domeniul serviciilor de laborator de diagnostic microbiologic, indiferent de forma de organizare;

r) controlează asigurarea managementului evidenţei medicale şi al informaţiei medicale gestionate;

s) controlează condiţiile necesare pentru asigurarea calităţii activităţii medicale desfăşurate în spital;

ș) controleaza modul în care spitalele respectă condiţiile necesare pentru asigurarea calităţii actului medical;

t) verifică respectarea normativelor în vigoare privind: programul de muncă pe categorii de personal, încadrarea de către spitale a numărului optim de personal, în funcţie de atribuţiile acreditate ale spitalului şi serviciile de sănătate contractate;

ț) controlează modul în care spitalul îşi respectă obligaţia legală de a înregistra, stoca, prelucra şi transmite informaţiile legate de activitatea sa, potrivit dispoziţiilor legale în vigoare;

u) controlează şi verifică cu maximă exigenţă respectarea prevederilor legale în vigoare şi obiectivelor programului naţional specific pentru asigurarea condiţiilor necesare de prevenire şi control al infecţiilor asociate asistentei medicale;

v) verifică existenţa şi modul de aplicare a planului anual de activitate pentru supravegherea, prevenirea şi limitarea infecţiilor asociate asistenţei medicale, respectarea normelor de igienă, funcţionalitatea circuitelor, procedurile de dezinfecţie, sterilizare, respectarea prevederilor privind managementul deşeurilor medicale şi dacă sunt respectate măsurile serviciului/compartimentului de prevenire a infecţiilor asociate asistenţei medicale şi/sau ale coordonatorului programului/subprogramului de supraveghere a infecţiilor asociate asistenţei medicale din compartimentele de specialitate ale direcţiei de sănătate publică judeţene și a municipiului București;

w) controlează condițiile igienico-sanitare care au stat la baza autorizării, protocoalele și procedurile medicale în unitățile sanitare cu paturi, publice și private;

x) controlează activitatea unităţilor medicale cu paturi şi a ambulatoriilor de specialitate, cu profil de asistenţă medicală recuperatorie, inclusiv la nivelul societăţilor de turism balnear şi de recuperare, publice sau private, modul de asigurare a condiţiilor specifice pentru asistenţa medicală de acest profil;

y) verifică modul de organizare în vederea asigurării asistenţei medicale în situaţii de dezastre, atacuri teroriste, război, conflicte sociale şi alte situaţii de criză;

z) în situaţia în care, în timpul unei activităţi de control, constată existenţa unui conflict de interese, comunică urgent inspectorului-şef în vederea delegării unui alt inspector;

aa) dacă, în timpul unei activităţi de control, constată existenţa unor deficiențe grave ce pot determina riscuri majore pentru sănătatea populației, comunică urgent inspectorului-şef, directorului adjunct de sănătate publică și Inspecției Sanitare de Stat, în vederea luării măsurilor de urgenţă;

bb) verificarea accesabilității la serviciile medicale.

**11**. **În domeniul asistenţei medicale şi programelor naționale de sănătate publică**

1.Asistenţă medicală are următoarele atribuţii:

a) asigură coordonarea metodologică în furnizarea serviciilor de: asistentă medicală primară, asistență medicală ambulatorie, asistentă medicală dentară, asistență medicală spitalicească, asistenta mamei și copilului, asistenta medicală de urgență în conformitate cu legislația specifică și a prevederilor privind drepturile pacientului;

b) supraveghează, evaluează și asigură îndrumarea tehnică și metoologică în furnizarea serviciilor publice conexe actului medical în teritoriul de competență;

c) asigură îndrumarea tehnică și metodologică pentru asistenta medicală școlară;

d) asigură coordonarea metodologică a asistenței medicale în domeniul sănătății mintale și în domeniul medicinei sportive;

e) asigură înregistrarea în Registrul unic al cabinetelor medicale a cabinetelor medicale, a cabinetelor conexe actului medical și a cabinetelor de practică independentă a profesiei de asistent medical, precum și emiterea certificatelor de înregistrare în Registrul unic a cabinetelor medicale, în conformitate cu legislaţia în vigoare; gestionează actualizarea registrului unic al cabinetelor medicale;

f) emite autorizații de liberă practică pentru persoanele care întrunesc condițiile prevăzute de Ordinul ministrului sănătății nr. 1992/2023 pentru aprobarea Normelor metodologice de aplicare a Ordonanţei de urgenţă a Guvernului nr. 83/2000 privind organizarea şi funcţionarea cabinetelor de liberă practică pentru servicii publice conexe actului medical;

g) asigură activitatea de autorizare a furnizorilor de îngrijiri la domiciliu, conform Ordinului ministrului sănătății nr. 2520/2022 pentru aprobarea Normelor de funcţionare şi autorizare a serviciilor de îngrijiri la domiciliu;

h) asigură activitatea de autorizare a furnizorilor de servicii de îngrijiri paliative la domiciliu, conform prevederilor Ordinului ministrului sănătății nr. 253/2018 pentru aprobarea Regulamentului de organizare, funcţionare şi autorizare a serviciilor de îngrijiri paliative;

i) asigură colectarea din partea tuturor furnizorilor de servicii paliative din zona de competență a chestionarelor prevăzute la alin.(4) al art. 15 din Regulamentul de organizare și funcționare a serviciilor de îngrijiri la domiciliu, aprobat prin Ordinul ministrului sănătății nr. 253/2018; Comunică serviciului de control în sănătate publică furnizorii de îngrijiri paliative care nu au raportat chestionarele prevăzute la alin.(4) al art. 15 din Regulamentul aprobat prin Ordinul ministrului sănătății nr. 253/2018, în temeiul art. 21 alin.(4) din Legea nr. 95/2006 privind reforma în domeniul sănătății, republicată, cu modificările și completările ulterioare;

j) ține evidența și actualizează lista furnizorilor de medicină de familie, medicină dentară, asistență medicală ambulatorie, asistență medicală spitalicească, asistență medico-socială; îngrijiri la domiciliu, îngrijiri paliative la domiciliu;

k) ține evidența cabinetelor medicale școlare, precum și a personalului medical din cabinetele medicale școlare;

l) ține evidența unităților medico-sociale din teritoriul arondat;

m) asigură emiterea autorizațiilor pentru examinarea ambulatorie a candidaţilor la obţinerea permisului de conducere şi a conducătorilor de autovehicule sau tramvaie la solicitarea unităților sanitare și ține evidența acestor unități medicale ;

n) asigură emiterea autorizațiilor pentru pentru examinarea ambulatorie a persoanelor fizice în vederea procurării, deţinerii, portului şi folosirii armelor şi muniţiilor supuse autorizării, la solicitarea unităților sanitare și ține evidența acestor unități medicale;

o) participă / asigură secretariatul tehnic al comisiilor de încadrare a unităților sanitare pe nivele de competență;

p) asigură secretariatul tehnic al comisiei de monitorizare și competență profesională pentru cazurile de malpraxis;

q) asigură secretariatul tehnic al comisiilor de analiză a cazurilor de deces materno-infantil;

r) supraveghează cazurile de abandon a copiilor în maternitate/spital și colaborează cu DGASPC privind soluțiile identificate pentru aceștia;

s) asigură îndrumarea tehnică și răspunde de corectitudinea documentațiilor înaintate Ministerului Sănătății pentru solicitările de tratament în străinătate;

ș) asigură coordonarea tehnică și metodologică a centrelor de permanență din zona de competență, colectează indicatori realizați de centrele de permanență; evaluează activitatea centrelor de permanență și propune directorului executiv desființarea sau înființarea acestora, conform criteriilor prevăzute de cadrul legal;

t) participă, împreună cu serviciul de evaluare şi promovare a sănătăţii şi casa de asigurări de sănătate, la analiza nevoilor de servicii medicale ale populaţiei;

ț) evaluează asistenţa medicală acordată gravidei, lăuzei şi nou-născutului;

u) supraveghează activităţile unităţilor sanitare publice şi private referitoare la culegerea şi prelucrarea datelor necesare în vederea formulării propunerilor de îmbunătăţire a accesului populaţiei la servicii de asistenţă medicală;

v) participă la analiza periodică a indicatorilor de performanţă realizaţi de către spitalele din reţeaua Ministerului Sănătăţii;

w) participă la evaluarea activităţii unităţilor sanitare cu paturi, publice şi private;

x) sprijină activitatea de internare în temeiul art. 110 din Codul de procedură penală;

y) elaborează proceduri de lucru pentru activitățile îndeplinite;

z) execută și atribuţii specifice stabilite de către directorul executiv al direcţiei de sănătate publică.

2. în domeniul programelor naționale de sănătate publică:

a) implementează activitățile din cadrul intervenției Acordarea laptelui praf pentru copii cu varsta intre 0-12 luni care nu beneficiază de lapte matern din cadrul Programului național de sănătate a femeii și copilului în condiții prevăzute în normele tehnice de realizare a programelor naționale de sănătate publică;

b) participă la negocierea și încheierea contractelor de realizare a activităților din cadrul programelor naționale de sănătate publică implementate în domeniile prevenirii, supravegherii și controlului bolilor netransmisibile, transplantului de organe, țesuturi și celule de origine umană și al acordării serviciilor de sănătate publică specifice femeii și copilului, cu excepția programului prevăzut la lit. a), în condițiile prevăzute în normele tehnice de realizare a programelor naționale de sănătate publică;

c) monitorizează derularea contractelor încheiate pentru desfăşurarea activităţilor prevăzute în programele naţionale de sănătate publică implementate în domeniile prevăzute la lit. b) în vederea îndeplinirii obligaţiilor contractuale;

d) participă la încheierea de acte adiţionale la contractele prevăzute la lit. b), conform legislaţiei în vigoare;

e) verifică menținerea condițiilor care au stat la baza încheierii contractelor prevăzute la lit. b), conform legislaţiei în vigoare;

f) asigură evidența datelor care stau la baza calculării și raportării indicatorilor intervenției de sănătate publică prevăzută la lit. a), elaborează rapoartele de activitate aferente acesteia și asigură transmiterea lor către Unitatea de asistență tehnică din cadrul Institutului Național de Sănătate a Mamei și Copilului Alessandrescu - Rusescu, în formatul și la termenele prevăzute în normele tehnice de realizare a programelor naționale de sănătate publică;

g) asigură colectarea, verificarea și centralizarea indicatorilor specifici realizați de către unitățile de specialitate aflate în relație contractuală cu direcțiile de sănătate publică pentru implementarea programelor naționale de sănătate publică prevăzute la lit. b), întocmesc rapoartele de activitate aferente acestora și asigură transmiterea lor către unitățile de asistență tehnică și management, în formatul și la termenele prevăzute în normele tehnice de realizare a programelor naționale de sănătate publică;

h) monitorizează modul de implementare a intervenției de sănătate publică prevăzute la lit. a)

i) monitorizează modul de implementare a programelor naționale de sănătate publică în domeniile prevăzute la lit. b);

j) participă la evaluarea programelor naționale de sănătate publică prevăzute la lit. a și b) ;

k) evaluează cantitativ și valoric necesarul de bunuri pentru implementarea intervenției de sănătate publică prevăzută la lit. a) și elaborează referatele de necesitate pentru organizarea procedurilor de achiziție publică sau pentru încheierea contractelor subsecvente la acordurile - cadru încheiate de Ministerul Sănătății;

l) asigură derularea contractelor de achiziție publică încheiate pentru livrarea bunurilor și după caz, pentru prestarea serviciilor necesare implementării programelor naționale de sănătate publică prevăzute la lit. b);

m) propun organizarea activităților de control în unitățile de specialitate care implementează programele naționale de sănătate publică prevăzute la lit. b.1) și participă la desfășurarea acestora;

n) asigură primirea şi înregistrarea documentelor justificative necesare în vederea finanțării activităților realizate în cadrul programelor naţionale de sănătate publică implementate în domeniile prevăzute la lit. a) și b), verifică eligibilitatea cheltuielilor efectuate și încadrarea acestora în limita creditelor bugetare și de angajament aprobate și elaborwază cererile de finanțare centralizate;

o) realizează estimarea și fundamentarea sumelor necesare pentru implementarea programelor națioanale de sănătate publică din domeniile prevăzute la lit. a) și b);

formulează propunerile de modificare a bugetului alocat pentru implementarea programelor națioanale de sănătate publică din domeniile prevăzute la lit. a) și b) în funcție de gradul de execuției al fondurilor alocate cu această destinație și gradul de realizare a indicatorilor de evaluare;

p) îndeplinesc orice alte atribuții referitoare la implementarea programelor naționale de sănătate publică prevăzute la lit. b) și b.1) conform prevederilor din normele tehnice de realizare a programelor naționale de sănătate publică și în condițiile înscrierii acestora în domeniul de activitate al compartimentului de asistență medicală și programe de sănătate publică;

q) formulează propuneri către medicul șef privind îmbunătățirea modul de implementare a programelor naționale de sănătate publică prevăzute la lit. b) și b.1) la nivel judeţean.

**12**. **În domeniul economic şi administrativ**

**A. Compartimentul buget-finanţe şi Compartimentul contabilitate au următoarele atribuţii**:

a) execută indicatorii aprobaţi în bugetul de venituri şi cheltuieli al direcţiei de sănătate publică;

b) afişează pe site-ul direcţiei proiectul bugetului de venituri şi cheltuieli; analizează lunar şi trimestrial execuţia bugetului de venituri şi cheltuieli şi le înaintează Ministerului Sănătăţii, la termenele stabilite;

c) întocmesc situaţiile financiare trimestriale şi anuale ale direcţiei; verifică, analizează şi centralizează

situaţiile financiare ale unităţilor din subordine, potrivit normelor legale, răspunzând de realitatea şi exactitatea datelor cuprinse;

d) prezintă, trimestrial şi anual, Ministerului Sănătăţii situaţiile financiare, verifică şi avizează, în prealabil, plăţile din conturi la trezorerii şi bănci, după caz;

e) participă la organizarea şi efectuarea inventarierii patrimoniului la nivelul direcţiei de sănătate publică şi al unităţilor subordonate;

f) participă, în condiţiile legii, la controlul respectării disciplinei financiare şi bugetare la unităţile din subordine, raportând Ministerului Sănătăţii rezultatele;

g) transmit Ministerului Sănătăţii şi înştiinţează prefectul cu privire la indicatorii financiari propuşi a fi incluşi în proiectul de buget de venituri şi cheltuieli;

h) propun avizarea şi repartizarea, după caz, a bugetului de venituri şi cheltuieli al unităţilor sanitare subordonate şi urmăresc utilizarea eficientă a fondurilor alocate;

i) elaborează propuneri de casare şi transfer de bunuri materiale, pe care le supun aprobării directorului executiv adjunct financiar contabil, pentru a fi înaintate Ministerului Sănătăţii;

j) execută indicatorii financiari din bugetul propriu şi urmăresc executarea acestora, asigură efectuarea plăţilor în conformitate cu prevederile legale cuprinse în Ordinul ministrului finanţelor publice nr. 1.792/2002 pentru aprobarea Normelor metodologice privind angajarea, lichidarea, ordonanţarea şi plata cheltuielilor instituţiilor publice, precum şi organizarea, evidenţa şi raportarea angajamentelor bugetare şi legale, cu modificările şi completările ulterioare;

k) finanţează, decontează, după caz, contravaloarea acţiunilor sau obiectivelor din programele de sănătate şi alte activităţi, conform actelor normative în vigoare, în limita creditelor deschise lunar de Ministerul Sănătăţii, pe baza solicitării de fonduri;

l) propun directorului executiv adjunct financiar contabil aprobarea casărilor pentru unităţile subordonate din teritoriu şi urmăresc modul de utilizare a acestora, conform normelor specifice;

m) întocmesc lunar situaţia monitorizării cheltuielilor de personal pentru activitatea proprie şi verifică dacă unităţile sanitare publice din subordine au raportat această situaţie Ministerului Sănătăţii;

n) îndrumă metodologic din punct de vedere financiar-contabil unităţile teritoriale subordonate;

o) întocmesc lunar, pe baza datelor operative, execuţia bugetului de venituri şi cheltuieli pentru activitatea proprie, pe care o înaintează Ministerului Sănătăţii;

p) solicită Ministerului Sănătăţii, la termenele stabilite, deschideri de credite bugetare pentru luna următoare, pe titluri de cheltuieli şi programe de sănătate;

q) asigură efectuarea finanţării lunare a acţiunilor de sănătate de la nivelul unităţilor subordonate; asigură contractarea şi decontarea sumelor reprezentând drepturi salariale şi cheltuieli materiale, în conformitate cu prevederile legale, pentru cabinetele din structura unităţilor sanitare transferate la autorităţile administraţiei publice locale (cabinete de medicină sportivă, planning familial, HIV/SIDA, TBC, centre de sanatate mintala si pentru prevenirea adictiilor, cercetare, rezidenţi an I - VII, UPU - UPU SMURD); asigură efectuarea finanţării lunare a sumelor transferate autorităţilor administraţiei publice locale pentru asistenţa medicală comunitară; asigură contactarea cu autorităţile administraţiei publice locale şi decontarea sumelor reprezentând drepturi salariale ale medicilor, medicilor dentişti, asistenţilor medicali din cabinetele medicale din unităţile de învăţământ; asigură finanţarea lunară a unităţilor de asistenta medico- sociale în conformitate cu prevederile legale;

r) stabilesc necesarul de credite bugetare anuale pentru lucrări de investiţii, consolidări de clădiri şi reparaţii capitale, dotări pentru unităţile sanitare subordonate, precum şi pentru direcţia de sănătate publică;

s) efectuează repartizarea creditelor bugetare aprobate şi transmit unităţilor subordonate beneficiare de investiţii lista obiectivelor nominalizate în anexa la legea anuală a bugetului de stat, la termenele prevăzute de lege;

ș) asigură, în limita alocaţiilor bugetare, finanţarea lucrărilor de investiţii, conform actelor normative în vigoare, pe baza deschiderii de credite lunare;

t) urmăresc modul de executare a bugetului aprobat la titlul "Cheltuieli de capital", pe unităţi subordonate, luând măsurile necesare pentru respectarea dispoziţiilor legale privind disciplina în construcţii şi financiară;

ț) urmăresc modul de executare şi raportează lunar Ministerului Sănătăţii situaţia privind monitorizarea investiţiilor;

B. Compartimentul administrativ şi mentenanţă are următoarele atribuţii:

a) organizează activitatea de transport, achiziţionarea autovehiculelor, înscrierea acestora la organele de poliţie, efectuarea rodajului şi răspunde de controlul zilnic, reviziile tehnice, reparaţiile curente şi capitale de autovehicule din parcul auto;

b) asigură executarea la timp şi în bune condiţii a transporturilor necesare unităţii;

c) răspunde de depozitarea corespunzătoare a carburanţilor şi lubrifianţilor, precum şi de utilizarea bonurilor de benzină şi încadrarea în cota lunară de carburanţi, stabilită potrivit legii;

d) răspunde de elaborarea de către unităţi a documentaţiei tehnice pentru investiţii, în colaborare cu Compartimentul de achiziţii publice şi cu respectarea reglementărilor legale;

e) stabileşte necesarul de aparatură de înaltă performanţă pentru unităţile din subordine şi îl înaintează Compartimentului de achiziţii publice;

f) analizează şi propune efectuarea cheltuielilor de capital aprobate;

g) verifică şi urmăreşte aprovizionarea direcţiei cu materiale consumabile;

h) se asigură de contractarea tuturor utilităţilor necesare derulării activităţii direcţiei;

i) întocmeşte dosarele de obiectiv ale clădirilor direcţiei;

j) asigură verificările metrologice şi ale Inspecţiei de Stat pentru Controlul Cazanelor, Recipientelor sub Presiune şi Instalaţiilor de Ridicat (ISCIR) pentru aparatura din dotare;

k) verifică şi urmăreşte modul de aprovizionare a unităţilor din subordine cu medicamente, materiale consumabile etc., în vederea asigurării funcţionării acestora;

l) organizează şi răspunde de asigurarea pazei, aplicarea normelor de protecţie a muncii şi de prevenire a incendiilor, potrivit legii;

m) realizează inventarul tuturor bunurilor care aparţin direcţiei de sănătate publică şi ţine evidenţa exactă a acestora.

C. Compartimentul de achiziţii publice are următoarele atribuţii:

a) elaborează programul anual al achiziţiilor publice, pe baza necesităţilor şi priorităţilor comunicate de celelalte compartimente din cadrul direcţiei de sănătate publică judeţene şi, respectiv, a municipiului Bucureşti;

b) elaborează sau, după caz, coordonează activitatea de elaborare a documentaţiei de atribuire ori, în cazul organizării unui concurs de soluţii, a documentaţiei de concurs;

c) organizează desfăşurarea licitaţiilor conform reglementărilor legale în vigoare, recepţia bunurilor achiziţionate, precum şi repartiţia acestora către compartimentele solicitante;

d) participă în comisiile de întocmire, evaluare, negociere şi atribuire a contractelor de achiziţie publică;

e) îndeplineşte obligaţiile referitoare la publicitate, conform legislaţiei în vigoare;

f) aplică şi finalizează procedurile de atribuire;

g) constituie şi păstrează dosarul achiziţiei publice.

Art. 19 - Conducerea Direcțiilor de sănătate publică județene și a municipiului București acționează cu diligența pe care un bun proprietar o depune în administrarea bunurilor și fondurilor încredințate și răspunde de integritatea acestora, precum și de întocmirea și prezentarea la termenle stabilite a situației patrimoniului în conformitate cu prevederile legale în vigoare.

Art. 20 - Direcţiile de sănătate publică judeţene şi a municipiului Bucureşti, prin atribuţiile lor profesionale medicale şi de reglementare şi control profesional şi administrativ, organizate în vederea protejării şi promovării stării de sănătate a populaţiei şi satisfacerii nevoilor specifice de asistenţă medico-sanitară a populaţiei, sunt unităţi publice deconcentrate ale Ministerului Sănătăţii pentru implementarea politicii sanitare şi strategiei de acţiune a Ministerului Sănătăţii la nivel teritorial~~.~~